

**ROKIŠKIO RAJONO SAVIVALDYBĖS TARYBA**

**SPRENDIMAS**

**DĖL PRITARIMO ROKIŠKIO SOCIALINĖS PARAMOS CENTRO**

**2022 METŲ VEIKLOS ATASKAITAI**

2023 m. balandžio 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 4 dalimi ir Rokiškio rajono savivaldybės tarybos veiklos reglamento, patvirtinto 2023 m. kovo 31 d. tarybos sprendimu Nr. TS-102 ,,Dėl Rokiškio rajono savivaldybės tarybos veiklos reglamento patvirtinimo” 255 punktu, Rokiškio rajono savivaldybės taryba n u s p r e n d ž i a:

Pritarti Rokiškio socialinės paramos centro 2022 metų veiklos ataskaitai (pridedama).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Jolanta Paukštienė

 PRITARTA

 Rokiškio rajono savivaldybės tarybos

 2023 m. balandžio 27 d. sprendimu Nr. TS-

**ROKIŠKIO SOCIALINĖS PARAMOS CENTRO**

1. **M. VEIKLOS ATASKAITA**

**I SKYRIUS**

**ĮSTAIGOS PRISTATYMAS**

 Rokiškio socialinės paramos centras (toliau – Centras) yra juridinis asmuo, veikiantis kaip savivaldybės biudžetinė įstaiga. Centro steigėjas yra Rokiškio rajono savivaldybė. Centras įsteigtas 2005 m. kovo 18 d., pertvarkant VšĮ Jūžintų darbinio užimtumo centrą į biudžetinę įstaigą Rokiškio socialinės paramos centrą.

Centras savo veikloje vadovaujasi Lietuvos Respublikos Konstitucija, Lietuvos Respublikos vietos savivaldos įstatymu, Lietuvos Respublikos socialinių paslaugų įstatymu, kitais įstatymais, Lietuvos Respublikos Vyriausybės nutarimais, Lietuvos Respublikos socialinės apsaugos ir darbo ministro įsakymais, kitais teisės aktais, Rokiškio rajono savivaldybės tarybos sprendimais, savivaldybės administracijos direktoriaus įsakymais ir Centro nuostatais. Veiklos sritis – socialinis darbas.

**Centre veikla vykdoma pagal nuostatus, kuriuose nustatytos šios funkcijos:**

* teikia rajono gyventojams pagrindines ir papildomas nestacionarias socialines paslaugas bei integralios pagalbos paslaugas;
* teikia rajono gyventojams individualią asmeninę pagalbą namuose ir viešojoje aplinkoje (palydint ir komunikuojant), kuri padeda jiems gyventi savarankiškai ir veikti visose gyvenimo srityse;
* teikia informaciją ir konsultuoja gyventojus teikiamų rajone socialinių paslaugų klausimais;
* aprūpina rajono neįgaliuosius techninėmis pagalbos priemonėmis;
* sudaro sąlygas apgyvendinimo paslaugą gauti per mokslo metus vaikams, lankantiems ugdymo įstaigą;
* sudaro sąlygas mokinių atostogų laikotarpiu bendrabučio patalpose gauti apgyvendinimo paslaugą asmenims, kuriems neteikiamos socialinės paslaugos;
* organizuoja ir teikia maitinimo paslaugas Dienos centro asmenims su negalia ir Jūžintų dienos ir trumpalaikės socialinės globos centro paslaugų gavėjams;
* rengia finansines ir statistines ataskaitas įstatymų nustatyta tvarka ir garantuoja jų teisingumą;
* rengia Centro biudžeto projektą, valdo biudžeto asignavimus, naudoja biudžeto lėšas sąmatoje numatytoms išlaidoms finansuoti;
* bendradarbiauja su paslaugų gavėjų artimaisiais, Socialinių paslaugų priežiūros departamento prie Lietuvos Respublikos socialinės apsaugos ir darbo ministerijos specialistais, socialinės priežiūros, sveikatos, švietimo, kultūros ir kitomis įstaigomis bei organizacijomis, nevyriausybinėmis organizacijomis;
* organizuoja, savanoriauja labdaros ir paramos akcijose;
* skleidžia informaciją apie Centro teikiamas socialines paslaugas, jų skyrimo ir teikimo tvarką; informuoja apie naujus įgyvendinamus socialinius projektus;
* užtikrina, kad Centro veikla būtų grindžiama skaidrumo, atskaitomybės, viešumo principais.

 Centro struktūrą sudaro 5 padaliniai**,** neturintys juridinio asmens statuso, kurių veiklą reglamentuoja Centro direktoriaus įsakymu patvirtinti padalinių nuostatai. Centre yra teikiama 10 socialinių paslaugų. Padalinių darbą organizuoja ir tiesiogiai už jų veiklą atsako padalinių vadovai.

Centro veiklos laikotarpis neribotas. Centro finansiniai metai yra kalendoriniai metai.

RSPC teikiamos licencijuojamos paslaugos

 1 lentelė

|  |  |  |  |
| --- | --- | --- | --- |
| Padalinys | Adresas | Licencijuota paslauga | Licencijos numeris |
| Dienos centras asmenims su negalia | J. Basanavičiaus g. 8, Rokiškis1 aukštas | Institucinė socialinė globa (dienos) vaikams su negalia, suaugusiems asmenims su negalia, senyvo amžiaus asmenims | Nr. L000000982 |
| Jūžintų dienos ir trumpalaikės socialinės globos centras | Jūžintų sen., Jūžintų mstl., Liepų g. 4 | Institucinė socialinė globa (ilgalaikė, trumpalaikė) suaugusiems asmenims su negalia, senyvo amžiaus asmenims | Nr. L 000000722 |
| Socialinių paslaugų namuose | Paslauga teikiama asmens namuose | Socialinė globa vaikams su negalia, suaugusiems asmenims su negalia, senyvo amžiaus asmenims namuose | Nr. L000001036 |
| Integrali pagalba | Paslauga teikiama asmens namuose | Asmens sveikatos priežiūros paslaugos: bendrosios asmens sveikatos priežiūros paslaugos: masažo, slaugos (bendrosios slaugos) | Nr. 3852 |

Rokiškio socialinės paramos centrui Rokiškio rajono savivaldybės administracijos direktoriaus 2021 m. gruodžio 29 d. įsakymu Nr. AV-1313 suteikta teisė teikti akredituotas socialinės priežiūros paslaugas: apgyvendinimo savarankiško gyvenimo namuose, socialinių įgūdžių ugdymo, palaikymo ir (ar) atkūrimo, pagalbos į namus ir laikino atokvėpio.

**Informacija apie centro vadovą.**

Direktorei Jolantai Paukštienei Socialinių paslaugų priežiūros departamento prie Socialinės apsaugos ir darbo ministerijos direktoriaus 2022 m. balandžio 20 d. įsakymu Nr.V1-177 suteikta antroji kvalifikacinė kategorija, prilyginama aukštesnei kvalifikacinei kategorijai.

Išsilavinimas:

* Lietuvos edukologijos universiteto Švietimo įstaigų vadybos ir administravimo studijų programos verslo ir vadybos magistro laipsnis;
* Vilniaus pedagoginio universiteto Socialinės pedagogikos studijų programos edukologijos bakalauro laipsnis ir socialinio pedagogo profesinė kvalifikacija;
* Utenos kolegijos neuniversitetinių studijų programos socialinio darbo profesinio bakalauro kvalifikacinis laipsnis ir socialinio darbuotojo profesinė kvalifikacija.
* Nuo 2018 m. rugpjūčio 16 d. iki dabar – Rokiškio socialinės paramos centro direktorė.

**Valdymas ir kompetencija.**

Rokiškio rajono savivaldybės tarybos 2020 m. gruodžio 23 d. sprendimu Nr. TS-318 „Dėl Rokiškio rajono savivaldybės tarybos  2018 m. rugsėjo 28 d. sprendimo  Nr. TS-219 „Dėl didžiausio leistino darbuotojų pareigybių skaičiaus patvirtinimo Rokiškio rajono savivaldybės biudžetinėse įstaigose“ dalinio pakeitimo“ Rokiškio socialinės paramos centre 2022-12-31 patvirtinta 101,3 etato. Darbuotojų skaičius nuolat nežymiai kito. Per 2022 metus  buvo atleista 40 darbuotojų, priimti 33 darbuotojai. Šis rodiklis 2022 metais – 3,1 proc. Dalis darbuotojų buvo priimta darbui pagal terminuotas darbo sutartis darbuotojų ligos laikotarpiui.

Darbuotojų  darbo sutarčių nutraukimo priežastys:

* pasibaigus terminuotos sutarties terminui – 19;
* darbuotojo iniciatyva be svarbių priežasčių / iš jų dėl ligos – 14/1;
* šalių susitarimu (sukakus pensiniam amžiui) – 2;
* kitos priežastys – 4.

Iš viso 2022 m. gruodžio 31 d. dirbo 108 darbuotojai: 11 – vyrų, 97 – moterys. Rokiškio socialinės paramos centras įgyvendina iš Europos Sąjungos struktūrinių fondų lėšų bendrai finansuojamą projektą „Integrali pagalba namuose“ Nr. 08.4.1-ESFA-V-418-04-0019.

Projekte ,,Integrali pagalba į namus“ dirba:

* projekto vadovas – 1 (0,5 etato);
* projekto buhalteris – 1 (0,5 etato);
* masažuotojas – 1 (0,8 etato);
* slaugytojas – 2 (0,85 etato);
* slaugytojo padėjėjas – 4 (4,5 etato). Iš viso: 7,15 etato.

Centro darbuotojų pasiskirstymas pagal išsilavinimą.

2 lentelė

|  |  |  |  |  |  |  |
| --- | --- | --- | --- | --- | --- | --- |
| Iš viso | Aukštasis universitetinis | Aukštasis neuniversitetinis | Aukštesnysis ar specialusis vidurinis | Vidurinis ar profesinis išsilavinimas | Įgyta socialinio darbuotojo padėjėjo kvalifikacija | Socialinio darbo srities specialistai |
| 108 | 18 | 16 | 16 | 58 | - | 12 |

Centre 2022 m. gruodžio 31 d. duomenimis daugiausiai dirbančių darbuotojų turi įgytą aukštąjį universitetinį išsilavinimą (18 darbuotojų), aukštąjį neuniversitetinį išsilavinimą (16 darbuotojų), aukštesnįjį išsilavinimą (16 darbuotojų), profesinį ir vidurinį išsilavinimą (39 darbuotojų)

 2022 m. dirbo 2 socialiniai darbuotojai, turintys įgytą vyresniojo socialinio darbuotojo kvalifikacinį laipsnį.

1 pav. Rokiškio socialinių paslaugų valdymo struktūra:

Socialiniai darbuotojai ir jų padėjėjai privalo periodiškai tobulinti savo profesinę kompetenciją ne mažiau kaip 16 akademinių valandų per kalendorinius metus.

 2022 m. vasario mėn. paruoštas ir Centro direktoriaus patvirtintas socialinių darbuotojų ir jų padėjėjų profesinės kompetencijos tobulinimo planas. 2022 m. visi darbuotojai kėlė kvalifikaciją įvairiuose mokymuose ir seminaruose, konferencijose.

 2022 m. Centre darbuotojams organizuoti seminarai:

* 2022 m. lapkričio–gruodžio mėn. suorganizuoti 2 supervizijų mokymai darbuotojams, 4 akad. val., kuriose dalyvavo 10 darbuotojų.
* 2022 m. kovo 8–9 d. vyko psichologo A. Liepuonio mokymai „Asmenybės savybių svarba socialinio darbo profesinės veiklos sėkmei“, 8 akad. val., kuriuose dalyvavo 56 įstaigos darbuotojai;
* 2022 m. kovo 24d. vyko SDG mokymai „Asmens duomenų apsauga“, 8 akad. val., kuriuose dalyvavo 30 įstaigos darbuotojų;
* įgyvendinant projektą „Bendradarbiavimas ir informacijos apie socialines paslaugas sklaida Rokiškio mieste “buvo suorganizuoti 1 informacinis renginiai ir 1 vaizdo konferencija.

**II SKYRIUS**

**CENTRO TIKSLAI, UŽDAVINIAI IR TEIKIAMOS PASLAUGOS**

 **Centro tikslai:**

* teikti socialines paslaugas Rokiškio rajono gyventojams dėl amžiaus, neįgalumo, socialinių problemų iš dalies ar visiškai neturinčiam, neįgijusiam ar praradusiam gebėjimus ar galimybes savarankiškai rūpintis asmeniniu (šeimos) gyvenimu ir dalyvauti visuomenės gyvenime, sudarant sąlygas asmeniui (šeimai) ugdyti ar stiprinti gebėjimus ir galimybes savarankiškai spręsti savo socialines problemas, palaikyti socialinius ryšius su visuomene, padėti įveikti socialinę atskirtį ir integruotis į visuomenę.

 **Centro uždaviniai**:

* organizuoti ir teikti kokybiškas socialines paslaugas senyvo amžiaus asmenims ir neįgaliesiems bei jų šeimos nariams, socialinės rizikos asmenims, šeimoms, jų šeimų nariams ir kitiems asmenims;
* atsižvelgiant į gyventojų poreikius, sudaryti sąlygas asmeniui (šeimai) ugdyti ar stiprinti gebėjimus ir galimybes savarankiškai spręsti savo socialines problemas;
* palaikyti socialinius ryšius su visuomene, padėti įveikti socialinę atskirtį;
* plėsti teikiamas socialines paslaugas, orientuojantis į socialinių paslaugų įvairovę;
* rengti ir įgyvendinti socialinių paslaugų programas ir projektus savivaldybės teritorijoje;
* dalyvauti bendruose projektuose su kitomis savivaldybėmis ne tik Lietuvoje, bet ir užsienyje, prieš tai įvertinus teiktinų paslaugų poreikį;
* socialinių paslaugų teikimą artinti prie asmens gyvenamosios vietos, kuriant paslaugų tinklą bendruomenėje;
* pasitelkti ir įtraukti į organizuojamas veiklas savanorių pagalbą.

 **Centro teikiamos paslaugos:**

* bendrosios socialinės paslaugos – informavimo, konsultavimo, tarpininkavimo ir atstovavimo, sociokultūrines socialinių įgūdžių ugdymas, palaikymas ir atkūrimas;
* apgyvendinimo Obelių savarankiško gyvenimo namuose paslaugos;
* pagalbos į namus paslaugos;
* dienos socialinės globos asmens namuose paslaugos;
* trumpalaikė socialinė globa;
* dienos socialinės globos institucijoje paslaugos;
* socialinių įgūdžių ugdymo, palaikymo ir (ar) atkūrimo paslaugos;
* atokvėpio paslauga;
* transporto organizavimo ir teikimo paslaugos;
* neįgaliųjų aprūpinimo techninės pagalbos priemonėmis paslaugos;
* asmeninės pagalbos paslaugos;
* apgyvendinimo paslauga.

 **2022 m. Centras vykdė projektus:**

* ,,Integrali pagalba į namus“;
* ,,Socialinių paslaugų kokybės gerinimas, teikiant EQUASS kokybės sistemą“;
* Užimtumo didinimo programa, skirta užimtumo skatinimo ir motyvavimo paslaugų nedirbantiems ir socialinę paramą gaunantiems asmenims;
* ,,Bendradarbiavimas ir informacijos apie socialines paslaugas sklaida Rokiškio mieste“;
* projektas „Psichikos sveikatos stiprinimas Rokiškio socialinės paramos centro paslaugų gavėjams“;
* projekto „Bendruomeniniai šeimos namai“ partneris nuo 2017 m.

 **2022 m. Centras dalyvavo projektuose:**

* Igorio Skripkos individualios įmonės organizuotame projekte ,,Amatų darbo įgūdžių ir patirties suteikimas Rokiškio miesto gyventojams“, kurio metu išklausė 60 val. taikomosios dailės amato praktikos ir 60 val. vitražo amato praktikos mokymus;
* Rokiškio rajono savivaldybės švietimo centro organizuoto projekto ,,Kūrybinės amatų dirbtuvės“ metu susipažino su karoliukų vėrimo technika, įvairių papuošalų gamyba. Šio projekto išvykose sužinojo daug galimų įsidarbinimo būdų. Dalyvavo mokymuose ,,Tradicinių amatininkų veiklos formos“;
* UAB Limfedemos centro projektas ,,Rokiškio miesto gyventojų gyvenimo įgūdžių ugdymas plėtojant socialinius ryšius. Socialinių įgūdžių ugdymo konsultacijos ir praktinės terapijos“;
* Rokiškio rajono savivaldybės švietimo centro organizuotame tarptautiniame projekte ,,Daugiafunkcinių centrų stiprinimas socialinių paslaugų prieinamumui ir efektyvumui gerinti. LLI-425 OCTOPUS“.

**III SKYRIUS**

**INFORMACIJA APIE TIKSLŲ ĮGYVENDINIMĄ**

1. **Apgyvendinimo savarankiškuose gyvenimo namuose paslaugos**

Obelių savarankiško gyvenimo namai – socialinę priežiūrą teikiantis Rokiškio socialinės paramos centro padalinys, kuriame asmenys gyvena namų aplinkoje ir jiems sudaromos sąlygos savarankiškai tvarkytis savo asmeninį gyvenimą. Juose vienu metu gali gyventi 30 paslaugų gavėjų. Namai yra jaukūs, pritaikyti gyventi paslaugų gavėjams turintiems fizinę negalią. Savarankiško gyvenimo namuose 2022 m. paslaugas gavo 35 paslaugų gavėjai:

neįgaliųjų – 11,

pensinio amžiaus – 12,

socialinės atskirties asmenų – 12.

Asmenims, patiriantiems riziką galima suteikti socialinės priežiūros paslauga be sprendimo, ši paslauga buvo suteikta 5 asmenims. Socialines paslaugas teikiamos asmenims, deklaruotiems Rokiškio rajono savivaldybėje. Savarankiško gyvenimo namuose paslaugų gavėjai patys tvarkosi savo buitį, iš dalies padedami individualios priežiūros darbuotojams.Paslaugos teikiamos senyvo amžiaus paslaugų gavėjams, kuriems nereikia nuolatinės, intensyvios priežiūros, suaugusiems paslaugų gavėjams su fizine negalia ir psichine negalia, kuriems nereikia nuolatinės, intensyvios priežiūros; socialinės rizikos suaugusiems paslaugų gavėjams, praradus gyvenamąjį būstą. Gyvenimo trukmė – iki 6 mėn. arba kol bendromis socialinių darbuotojų ir paslaugų gavėjų pastangomis surandamas gyvenimui tinkamas būstas.

7 paslaugų gavėjams paslaugos nutrauktos dėl vidaus tvarkos nuolatinio pažeidimo.

2 asmenys mirė.

1 paslaugų gavėjas dėl sveikatos pablogėjimo perkeltas į kitą įstaigą.

Nuolat teikiamos informavimo, konsultavimo ir tarpininkavimo, atstovavimo, transporto, socialinės kultūrinės paslaugos, socialinių įgūdžių atkūrimo paslaugos, sprendžiamos gyventojams kylančios problemos, vyksta bendradarbiavimas su atitinkamomis institucijomis, organizuojama pagalba.

Suteiktos paslaugos:.

* skalbimosi – 502 kartai;
* maudymosi – 560 kartų;
* transporto paslaugų į gydymo įstaigas su palydėjimu – 90 kartų.

2022 metais Savarankiško gyvenimo namuose organizuotos veiklos gyventojams, kurių tikslas – skatinti bendrystę, pastiprinti ir aktyvinti esamus įgūdžius ar siekti įgyti naujų, didinti užimtumą, mažinti įtampą, priklausomybes, nerimą, sudaryti pozityvią aplinką.

 2022 m. parengus projektą, gautos lėšos iš Rokiškio rajono savivaldybės visuomenės sveikatos rėmimo specialiosios programos. Projektui ,,Psichikos sveikatos stiprinimas Rokiškio socialinės paramos centro paslaugų gavėjams“ lėšomis, įrengtas relaksacijos kambarys, kuriuo naudojasi visi padalinio paslaugų gavėjai.

Paslaugos teiktos 100 proc. asmenims, turintiems sprendimą dėl socialinės priežiūros paslaugų skyrimo Obelių savarankiško gyvenimo namuose senyvo amžiaus asmenims. Įgyvendinant 2022 m. veiklos planą, asmenys buvo ne tik apgyvendinti, bet buvo siekiama juos integruoti į visuomenę, gerinti jų gyvenimo kokybę. Paslaugos organizuojamos ir teikiamos atsižvelgiant į asmens individualius poreikius. Padalinyje paslaugas teikia vienas socialinis darbuotojas – padalinio vadovas, vienas koordinatorius, keturi individualios priežiūros darbuotojai ir vienas darbininkas – kūrikas. Paslauga finansuota iš Rokiškio rajono savivaldybės biudžeto ir paslaugų gavėjų įmokomis už suteiktas paslaugas.

**Padalinyje 2022 m. buvo atliekamas paslaugų kokybės vertinimas, paslaugų gavėjų anketinė apklausa***,* Dalyvavo 23 paslaugų gavėjai.Anketos klausimai buvo skirti išsiaiškinti, ar asmenys gauna užtektinai paslaugų, ar jos teikiamos kokybiškai, ar atitinka asmenų lūkesčius ir pagerina jų gyvenimo kokybę.

**Savarankiško gyvenimo namuose** teikiamų paslaugų prieinamumo analizė 2 pav.

Obelių savarankiško gyvenimo namuose teikiamos socialinės paslaugos: informavimas, konsultavimas, tarpininkavimas ir atstovavimas, maitinimo organizavimas, aprūpinimas būtiniausiais drabužiais ir avalyne, transporto organizavimas, sociokultūrinės paslaugos, asmeninės higienos ir priežiūros paslaugų organizavimas.

Rezultatai parodė, kad 79 proc. respondentų pasinaudojo visomis teikiamomis socialinėmis paslaugomis, 16 proc, įvardijo poreikį tik kelioms socialinėms paslaugoms, 5 proc. respondentų įvardijo konkrečias suteiktas socialines paslaugas. Tai matyti, kad padalinyje teikiamos visos išvardintos socialinės paslaugos. Padidėjo transporto organizavimo paslaugos poreikis, kadangi padidėjo poreikis vykti į gydymo įstaigas.

Padalinyje **Teikiamų socialinių paslaugų kokybę** respondentai įvertino:

5 balais – 21 respondentas,

4 balais – 1 respondentas,

3 balais – 1 respondentas.

Rezultatai rodo, jog socialinės paslaugos teikiamos kokybiškai, atitinka paslaugų gavėjų lūkesčius.

Kiekvienam skirtingam atvejui skiriama užtektinai laiko, išklausomos paslaugų gavėjų susidariusios problemos. Reaguoja į iškilusias problemas, sprendžiamos laiku.

1. **Dienos centras asmenims su negalia**

Rokiškio socialinės paramos centre nuo 2022 m. sausio mėn. pradėta teikti nauja paslauga ,,Dienos socialinė globa institucijoje“.

Dienos centro tikslas – asmenų turinčių proto ir / ar kompleksinę negalią integravimas (įtraukimas) į visuomenę, gerinant jų gyvenimo kokybę bei užtikrinant jų socialinę integraciją.

Dienos centras asmenims su negalia teikia asmeniui kompleksinę, nuolatinės specialistų priežiūros reikalaujančią pagalbą dienos metu. Neįgaliems asmenims ir teikiama dienos socialinė globa institucijoje. Šias paslaugas per 2022 m. gavo :

13 paslaugų gavėjų,

9 paslaugų gavėjams nustatytas nuolatinės slaugos poreikis, visiškas nesavarankiškumas,

Centre teikiamos šios paslaugos: informavimas, konsultavimas, tarpininkavimas, psichologinė-psichoterapinė pagalba, laisvalaikio organizavimas, neformalaus ugdymo paslauga. Neįgaliesiems organizuotas maitinimas 2 kartus per dieną, suteikta transporto paslauga. Neįgaliesiems ugdomi darbiniai įgūdžiai, padedama pasirūpinti asmens higienos paslauga, kitos paslaugos reikalingos asmeniui pagal jo savarankiškumo lygį.

2022 m. suteiktos  paslaugos:

* informavimo, konsultavimo paslauga – 3263 kartus;
* tarpininkavimo ir atstovavimo paslauga – 1631 kartą ;
* maitinimo paslaugos organizavimas – 2 kartus per dieną, 2572 kartus per metus;
* kasdieninio gyvenimo įgūdžių ugdymo ir palaikymo paslauga – 291 kartą;
* laisvalaikio (sociokultūrinės) veiklos organizavimo paslauga – 266 užsiėmimai;
* darbinių, užimtumo įgūdžių ugdymo paslauga – 129 užsiėmimai;

Specialiojo transporto paslauga atvežant į Dienos centrą ir parvežant į namus iš nutolusių seniūnijų, pagal poreikį suteikta 11 paslaugų gavėjų. Per metus pravažiuota apie 24200 kilometrų.

Per 2022 m. bendrai suteikta 20786 val. dienos socialinės globos paslaugų.

Paslaugų gavėjai atvyksta patys arba yra atvežami Rokiškio socialinės paramos centro transportu į Dienos centrą iš Rokiškio miesto, bei rajono – Pandėlio (2), Panemunio (1), Juodupės (1), Rokiškio kaimiškosios (2), Obelių (1), Miesto (4) seniūnijų. Užimtumo veiklos organizuojamos atsižvelgiant į specialiuosius paslaugų gavėjų poreikius ir galimybes, sudaromos maksimalios sąlygos lavinti meninius ir socialinius įgūdžius. Paslaugų gavėjai palaiko savo fizinį ir emocinį balansą, darbinius, meninius ir socialinius įgūdžius, įgyvendinami užsiėmimus, kuriuos sudaro: darbinės, meninės, socialinių įgūdžių lavinimo ir laisvalaikio organizavimas. Padalinyje paslaugas teikia 1 socialinis darbuotojas – padalinio vadovas, 1 socialinis darbuotojas, 1 užimtumo specialistas, 1 virėja, 1 valytoja, du vairuotojai ir keturi individualios priežiūros darbuotojai.

Dienos centro paslaugos finansuojamos iš Valstybės biudžeto specialiosios tikslinės dotacijos, savivaldybės biudžeto ir paslaugų gavėjų įmokomis už suteiktas paslaugas.

**Socialinių įgūdžių ugdymo, palaikymo ir (ar ) atkūrimo paslaugos**

Centre teikiama ir socialinių įgūdžių ugdymo, palaikymo ir (ar) atkūrimo paslauga, ji suteikta 5 neįgaliesiems, skirta stiprinti bendravimo gebėjimus, organizuoti darbinį užimtumą.

Paslaugos teikiamos asmenims su negalia ir senyvo amžiaus asmenims, gyvenantiems Rokiškio rajone, siekiant stiprinti jų bendravimo gebėjimus (ieškant pagalbos, prisitaikant prie naujų situacijų, dalyvaujant visuomenės gyvenime, užmezgant ir palaikant ryšius su artimaisiais ir pan.) ir (ar) organizuojant jų darbinį užimtumą.

2022 m. šiomis paslaugomis naudojosi 5 paslaugų gavėjos, visos moterys. Viena iš jų turi nustatytą priežiūros pagalbos poreikį. Visų paslaugų gavėjų darbingumo lygis – nuo 40 iki 35 procentų. Jos paslauga naudojosi nuo 4 iki 8 val. per dieną.

**Jūžintų dienos ir trumpalaikės socialinės globos centre teikiamos paslaugos**

**Centro tikslas** – senyvo amžiaus asmenims, suaugusiems asmenims su negalia, senyvo amžiaus ir suaugusiems asmenims su sunkia negalia Rokiškio rajono savivaldybėje, organizuoti ir teisės aktų nustatyta tvarka teikti kompleksinę, nuolatinės specialistų priežiūros reikalaujančią pagalbą, užtikrinant kokybiškų socialinių paslaugų teikimą, atsižvelgiant į paslaugų gavėjų poreikius ir galimybes, gerinant jų gyvenimo kokybę ir sudarant galimybę palaikyti ryšius su artimaisiais ir bendruomene.

Centras teikia dienos ir trumpalaikę socialinę globą ir laikino atokvėpio paslaugą šioms asmenų grupėms: senyvo amžiaus asmenims, suaugusiems asmenims su negalia, senyvo amžiaus ir suaugusiems asmenims su sunkia negalia.

**2022 m. trumpalaikę socialinės globos paslaugą gavo 24 asmenų,** iš jų 12 – senyvo amžiaus, 5 – suaugęs asmenys su negalia ir 7 – senyvo amžiaus ir suaugę asmenys su sunkia negalia. Naujai apgyvendinti 8 asmenys. Teikiamos individualaus bei grupinio bendravimo, konsultavimo, laisvalaikio organizavimo paslaugos, sudaromos sąlygos gyventi geranoriškoje aplinkoje ir dalyvauti bendruomeninėje veikloje*.* Centro paslaugų gavėjams organizuojamas užimtumas, renginiai. Per praėjusius metus suorganizuoti 2 didesni renginiai ir 1 ekskursija po Anykščių rajone lankytinas vietas.

Paslaugų centro gyventojų amžiaus vidurkis – 71 metai. Vyriausiam 95 metai, jauniausiam 25 metai (fizinė negalia). Specialieji poreikiai nustatyti 12, slaugos poreikis 7, ilgalaikės (trumpalaikės) socialinės globos paslaugų gavėjams. Vykstant senėjimo procesui gyventojams padaugėja somatinių ligų jiems reikalinga didesnė pagalba tenkinant socialinius ir fiziologinius poreikius. 2022 m. Centre paslaugas gavo 12 moterų ir 12 vyrai.

Bendrosios socialinės paslaugos suteiktos visiems paslaugų gavėjams, gavusiems trumpalaikę socialinę globą ir atokvėpio paslaugą. Pagal nustatytas normas visi gyventojai aprūpinami asmeninei higienai reikalingomis priemonėmis. Sveikatos profilaktikai dėl gripo vakcinaciją atlikta 12 paslaugų gavėjų. Paslaugų gavėjams organizuotos profilaktinio sveikatingumo valandėlės, informaciniuose stenduose nuolat atnaujinama aktuali informacija apie ligas ir jų profilaktiką, nežiūrint, kad COVID -19 segamumas sumažėjas.

Transporto paslaugomis paslaugų gavėjai pasinaudojo 106 kartus per metus. Pagal poreikį buvo vežami į sveikatos priežiūros ir kitas valstybines įstaigas: VšĮ Rokiškio rajono ligoninę gydytojų konsultacijoms, VšĮ Rokiškio psichiatrijos ligoninę, VšĮ Rokiškio psichikos ir sveiktos centrą, Rokiškio migracijos tarnybą, banką, Nacionalinį vėžio institutą, Sodros Rokiškio skyrių, Rokiškio Šv. apaštalo evangelisto Mato parapijos senelių globos namus, Skemų socialinės globos namus, Rokiškio registrų centrą ir kt. Paslaugų gavėjams organizuojamas maitinimas 4 kartus per dieną. Atsižvelgiant į paslaugų gavėjo amžių, sveikatos būklę ir medikų rekomendacijas maitinimo paslaugą organizuoja mitybos specialistė. Per metus maitinimas teiktas 19327 kartus. Informavimas, konsultavimas, tarpininkavimas ir atstovimas teikiamas nuolat visiems paslaugų gavėjams.

Centre laikomasi įsipareigojimų, duotų paslaugų gavėjams, kaip jį palaidoti .2022 m. pasirašyta sutartis su D.Mediko individualia įmone „Gedulo namai“ dėl laidojimo paslaugos. Į šį procesą įtraukiami velionio artimieji. 2022 metais mirė 1 paslaugų gavėjas. Padalinyje paslaugas teikė vienas socialinis darbuotojas – padalinio vadovas, užimtumo specialistas (0,5 etato), dvi virėjos (1,75 etato), ir septyni individualios priežiūros darbuotojai (5,75 etato). Paslauga finansuojama iš Valstybės biudžeto specialiosios tikslinių dotacijų, savivaldybės biudžeto lėšų ir paslaugų gavėjų įmokų už suteiktas paslaugas.

**2022 m. buvo atlikta anoniminė apklausa teikiamų paslaugų kokybei įvertinti.** Apklausos tikslas – ištirti Jūžintų dienos ir trumpalaikės socialinės globos centro paslaugų gavėjų nuomonę apie teikiamų socialinių paslaugų kokybę. Tyrime dalyvavo 14 paslaugų gavėjų, kurių amžius nuo 25 iki 92 metų.

Pateikiama, kaip vertino bendrąsias socialines paslaugas, jų naudingumą gyvenant Centre.

**Ar esate patenkinti teikiamomis paslaugomis 2022 m.**

* Informavimas 100 proc. atsakė taip.
* Konsultavimo 93 proc. atsakė taip.
* Tarpininkavimo ir atstovavimo 100 proc. atsakė taip.
* Maitinimo organizavimo 100 proc. atsakė taip.
* Medicinos paslaugų organizavimo 100 proc. atsakė taip.
* Aprūpinimas būtiniausiais daiktais 86 proc. atsakė taip.
* Sociokultūrinės paslaugos 100 proc. atsakė taip.
* Transporto organizavimas 100 proc. atsakė taip.
* Pagalba namų ruošoje 100 proc. atsakė taip.
* Asmens higienos ir priežiūros paslaugų teikimas 100 proc. atsakė taip.
* Psichosocialinė pagalba 93 proc. atsakė taip.

Tyrimas atskleidė, jog paslaugų gavėjai yra patenkinti teikiamomis paslaugomis. Nė vieno nebuvo atsakiusio, kad gaunamomis paslaugomis paslaugų gavėjas yra nepatenkintas. Tai leidžia daryti išvadą, kad paslaugos yra teikiamos kokybiškai ir kryptingai.

**Laikino atokvėpio paslaugos teikimo tikslas** – trumpalaikės specialiosios socialinės paslaugos (socialinės priežiūros ir (arba) socialinės globos) teikiamos vaikams su negalia, suaugusiems asmenims su negalia ir (ar) senyvo amžiaus asmenims, kuriuos namuose augina, prižiūri ir (ar) globoja (rūpina) kartu gyvenantys šeimos nariai, artimieji, laikinai dėl tam tikrų priežasčių negalintys jais pasirūpinti arba suteikiant jiems galimybę kompensuoti šeimos interesus ir poreikius, pailsėti nuo nuolatinės namuose auginamo, prižiūrimo ir (ar) globojamo (rūpinamo) kartu gyvenančio laikino atokvėpio paslaugos gavėjo.

 2022 m. laikino atokvėpio paslauga buvo skirta 1 asmeniui, kuriam buvo teiktos informavimo, konsultavimo, tarpininkavimo paslaugos. Asmeniui prašant, laikino atokvėpio paslauga buvo pervertinta, jam skirtos trumpalaikės socialinės globos paslaugos. Paslauga finansuojama iš Valstybės biudžeto tikslinių dotacijų ir asmens mokėjimo už socialines paslaugas. .

1. **Socialinių paslaugų namuose padalinio paslaugos.**

**Pagalbos į namus paslaugų teikimo tikslas** – užtikrinti kokybišką socialinių paslaugų, padedančių asmeniui (šeimai) tvarkytis buityje bei dalyvauti visuomenės gyvenime, teikimą asmens namuose. Pagalba į namus – viena iš pagrindinių pagal apimtį Centro teikiamų paslaugų. Jų paskirtis – suteikti žmonėms galimybę kuo ilgiau išlikti savo namuose, ugdyti savarankiškumą ir gebėjimus, tenkinti gyvybiškai būtinus poreikius.

**2022 m. gruodžio 31 d. duomenimis pagalbos į  namus paslaugos buvo teikiamos 183 paslaugų gavėjams.**

2022 m. nutrauktos 32  pagalbos į namus paslaugų teikimo sutartys:

* 16 asmenų mirė;
* 9 asmenims paskirtos kitos socialinės paslaugos;
* sudarytos 34  naujos Pagalbos į namus paslaugų teikimo sutartys.

Paslaugą teikia 1 socialinis darbuotojas – padalinio vadovas ir 16 individualios priežiūros darbuotojų. Kiekvienam iš jų vidutiniškai tenka apie 12 paslaugų gavėjų. Paslaugų gavėjai paskirstomi darbuotojams atsižvelgiant į atstumus (kiek įmanoma derinama, kad vienas nuo kito paslaugų gavėjai būtų nutolę kuo mažesniu atstumu). Plečiant paslaugą į namus, buvo išnuomoti 4 automobiliai, kad būtų galima pasiekti nuo miestų nutolusius paslaugų gavėjus.

Pagalba į namus paslauga yra teikiama šiose seniūnijose:

* Rokiškio miesto seniūnijoje, Rokiškio kaimiškoje seniūnijoje – 111 paslaugų gavėjų;
* Pandelio seniūnijoje, Kazliškio seniūnijoje – 29 paslaugų gavėjai;
* Jūžintų seniūnijoje – 15 paslaugų gavėjų;
* Obelių seniūnijoje – 15 paslaugų gavėjai;
* Juodupės seniūnijoje – 13 paslaugų gavėjų.

2022 m. yra numatyta daugiau plėsti pagalbos į namus paslaugas seniūnijose.

Įvertinus 2021 m. paslaugų gavėjų skaičių per metus, matyti, kad 2022 m. paslaugų gavėjų buvo daugiau (+21), tačiau pagalbos į namus paslauga suteikta 100 proc. sprendimą gauti paslaugas turintiems asmenims. Paslaugos organizuotos atsižvelgiant į paslaugų gavėjų poreikius. Paslauga finansuota iš Rokiškio rajono savivaldybės biudžeto ir paslaugų gavėjų įmokų už suteiktas paslaugas.

**2022 m. buvo atlikta pagalbos į namus paslaugų gavėjų anketinė apklausa**, kurioje dalyvavo 162 paslaugų gavėjai. Anketos klausimai buvo skirti išsiaiškinti, ar asmenys gauna užtektinai paslaugų, ar jos teikiamos kokybiškai, ar atitinka asmenų lūkesčius ir pagerina jų gyvenimo kokybę. Taip pat buvo prašoma įvertinti teiginius apie paslaugų į namus teikimo aspektus, šią paslaugą teikiančius specialistus, paslaugų gavėjų teises. Pažymėtina, kad vertindami teiginius apklausoje dalyvavę paslaugų gavėjai labai retai rinkosi atsakymus „nesutinku“ arba „visiškai nesutinku“.

Pateikiami rezultatai:

3 pav.

 Anketinė apklausa leido patvirtinti, kad daugumos paslaugų gavėjų lūkesčiai pradėjus gauti pagalbos į namus paslaugas pasiteisino, gaunant paslaugas įvyko teigiami gyvenimo kokybės pokyčiai. Apklausos teigimu, 98 paslaugų gavėjų gyvenimo kokybė labai pagerėjo, o 64 – iš dalies pagerėjo.

4 pav.

 Anketos rezultatai, rodo, jog 154 asmenys iš 162 teigia, kad visiškai pasitiki paslaugą teikiančiu specialistu, 8 atsakė, kad iš dalies pasitiki specialistais.

 Socialinių paslaugų namuose padalinyje 2022 m. vyko apklausa apie teikiamas socialines paslaugas namuose. Apklausoje dalyvavo 162 paslaugų gavėjai. Apklausos metu paslaugų gavėjų buvo prašoma įvertinti teiginius apie paslaugų į namus teikimo aspektus, šią paslaugą teikiančius specialistus, paslaugų gavėjų teises. Pažymėtina, kad vertindami teiginius apklausoje dalyvavę paslaugų gavėjai labai retai rinkosi atsakymus „nesutinku“ arba „visiškai nesutinku“.

 Įvertinus apklausos rezultatus galima teigti, kad paslaugų teikimo procese darbuotojai bendrauja vadovaujantis etikos ir žmogaus teisių principais, atsižvelgia į paslaugų gavėjų pateikiamus pasiūlymus bei skundus, atsiradus neaiškumams arba klausimams, pasikeitus paslaugų teikimo tvarkai, darbuotojai perduoda tikslią ir teisingą informaciją. Apibendrinus anketinės apklausos duomenis galima daryti išvadą, kad paslaugų teikimo procesas 2022 m. buvo sėkmingas.

Socialinių paslaugų namuose paslaugų gavėjai žino savo teises, žino, kam gali pateikti pageidavimus ir skundus dėl paslaugų teikimo, pasitiki paslaugas teikiančiais specialistais ir mano, kad teikiamos paslaugos labai prisideda prie jų gyvenimo kokybės gerinimo.

1. **Dienos socialinės globos asmens namuose paslaugos**

**Dienos socialinės globos asmens namuose paslaugų teikimo tikslas** – užtikrinti kokybiškų socialinių paslaugų teikimą vaikams ir suaugusiems asmenims su negalia, senyvo amžiaus asmenims, atsižvelgiant į neįgaliųjų poreikius, gerinant jų gyvenimo kokybę bei užtikrinant neįgaliųjų socialinę integraciją.

Per 2022 m. dienos socialinės globos asmens namuose buvo 42 paslaugų gavėjai (iš jų 40 – su sunkia negalia), palyginti su 2021 m., paslaugų gavėjų skaičius sumažėjo 3 paslaugų gavėjais.

**2022 m. Dienos socialinė globa asmens namuose buvo suteiktos 42 asmenims**, iš jų*:*

* 40 gavėjai – senyvo amžiaus asmenys;
* 2 gavėjai – suaugę asmenys su negalia;
* vaikų su negalia nebuvo.

2022 m. buvo nutrauktos Dienos socialinės globos paslaugos 19  paslaugų gavėjams, iš jų:

* 7 gavėjai mirė;
* 12 gavėjų raštiškai atsisakė paslaugos savo noru.

2022 m. buvo sudaryta 17 naujų Dienos socialinės globos paslaugų teikimo sutarčių.

2022 m. paslaugų gavėjai aplankyti 138 kartus, iš jų:

* 17 kartų dėl naujų sutarčių pasirašymo;
* 42 kartus paslaugų gavėjams atlikti poreikių vertinimai;
* 2 kartus vykdant anketinę apklausą apie paslaugų kokybę;
* 72 kartus sprendžiant iškilusias įvairias problemas.

2022 m. paslaugų gavėjams suteikta 800 konsultacijų (kabinete ir telefonu) įvairiais socialinių paslaugų klausimais.

Dienos socialinės globos paslaugos 2022 m. buvo teikiamos šiose seniūnijose:

* Rokiškio miesto seniūnijoje, Rokiškio kaimiškoje seniūnijoje – 38 paslaugų gavėjai;
* Kamajų seniūnijoje – 1 paslaugų gavėjas;
* Juodupės seniūnijoje – 2 paslaugų gavėjai;
* Jūžintų seniūnija – 1 paslaugų gavėjas;

2023 m. yra numatyta plėsti Dienos socialinės globos asmens namuose paslaugas seniūnijose. Paslaugų gavėjams, gaunantiems dienos socialinės globos asmens namuose paslaugas, yra sudarytos galimybės kuo ilgiau kokybiškai gyventi savo namuose, išlikti savarankiškiems, o šeimos nariams derinti asmeninį gyvenimą su artimojo slauga / priežiūra, todėl, atsižvelgiant į paslaugų gavėjų, jų artimųjų išsakytus pageidavimus bei pateiktus prašymus dėl dienos socialinės globos asmens namuose paslaugų kokybės gerinimo, 2023 m. dienos socialinės globos asmens namuose paslaugos bus organizuojamos ir teikiamos vakarais (17–20 val.) ir savaitgaliais. Paslaugoje dirba 1 socialinis darbuotojas – padalinio vadovas ir 24 individualios priežiūros darbuotojai.

Paslauga finansuojama iš valstybės biudžeto specialiosios tikslinės dotacijos ir paslaugų gavėjų įmokų už suteiktas paslaugas.

2022 metais atliktos 2 darbuotojų ir 1 socialinio paslaugų gavėjo apklausos. Siekiant gerinti ir tobulinti dienos socialinės globos asmens namuose paslaugų teikimą, kasmet yra atliekamos paslaugų gavėjų anketinės apklausos apie teikiamų paslaugų kokybę. 2022 m. gruodžio mėn. buvo atlikta anketinė apklausa, kurioje dalyvavo 42 dienos socialinės globos asmens namuose paslaugų gavėjai.

 5 pav.

Anketos rezultatai leidžia daryti prielaidą, kad 39 paslaugų gavėjai yra visiškai patenkinti ir 3 paslaugų gavėjai patenkinti teikiama Dienos socialinės globos asmens namuose (integralios pagalbos) paslauga. DSG asmens namuose (integralios pagalbos) paslaugas teikiančių darbuotojų darbą labai gerai vertina net 39 (29) paslaugų gavėjai, 3 paslaugų gavėjai darbą vertina gerai.

Atlikus DSG asmens namuose (integralios pagalbos) paslaugų anketinę apklausą, galima daryti išvadą, kad paslaugas teikiantys Centro darbuotojai paskirtą darbą atlieka gerai arba labai gerai, ir teikiama DSG integralios pagalbos paslauga jiems labai reikalinga. Paslaugų gavėjams informacija apie teikiamas ir kitas Centro paslaugas yra prieinama ir suteikiama pagal poreikį.

Socialinių paslaugų namuose padalinyje 2022 m. vasario mėnesį vyko padalinyje dirbančių individualios priežiūros darbuotojų, kurie teikia socialines paslaugas į namus, apklausa. Apklausoje dalyvavo 45 darbuotojai. Apklausoje dalyvavusių darbuotojų buvo prašoma įvertinti teiginius apie suinteresuotų šalių įtraukimą į socialinių paslaugų planavimą, teikimą, vertinimą. Darbuotojai turėjo įvertinti teiginius, kaip jiems pavyksta įtraukti į paslaugų teikimą paslaugų gavėjų artimuosius, kaimynus, draugus ar kitus socialinius partnerius.

 6 pav.

 Apžvelgiant į gautus rezultatus, galima manyti, kad darbuotojams vidutiniškai pavyksta įtraukti suinteresuotas šalis į socialinių paslaugų teikimą socialinių paslaugų namuose reikalingiems asmenims.

 Nepaisant vidutiniško suinteresuotų šalių įtraukimo į paslaugų teikimo procesą, darbuotojai, teikdami socialines paslaugas, jaučiasi dirbantys komandoje. Šiam teiginiui pritarė 68,9 proc. (31 darbuotojas) apklausoje dalyvavusių darbuotojų, tik 4,4 proc. (2 darbuotojai) nurodė, kad visiškai nesutinka su teiginiu, jog teikdami socialines paslaugas dirba komandoje. Tyrimas atskleidžia, kad svarbus bendradarbiavimas teikiant socialines paslaugas namuose ne tik su paslaugų gavėjo artimaisiais ir aplinkiniais, bet ir su kitais partneriais leidžia užtikrinti kokybišką ir savalaikį paslaugos suteikimą.

1. **Neįgaliųjų aprūpinimas techninės pagalbos priemonėmis**

 Aprūpinimo techninės pagalbos priemonėmis paslaugos tikslas – pagerinti gyvenimo kokybę, išvengti, kompensuoti, sumažinti arba pašalinti sutrikusių funkcijų įtaką asmens sveikatos būklei, savarankiškumui, ugdymuisi ir darbinei veiklai, padėti integruotis į visuomenę. Įsigyti nuolat ar laikinai naudotis techninės pagalbos priemonėmis arba gauti jų įsigijimo išlaidų kompensacijas asmenims, kurie dėl negalios, senatvės ar po ūmių traumų, sužeidimų ar ligų ir turintys akivaizdžių neįgalumo požymių, kurie laikui bėgant nepasikeis. Rokiškio socialinės paramos centras bendradarbiauja su Techninės pagalbos neįgaliesiems centru prie Socialinės apsaugos ir darbo ministerijos Panevėžio skyriumi (toliau – TPNC) ir aprūpina Rokiškio rajono gyventojus techninės pagalbos priemonėmis (neįgaliųjų vežimėliais, funkcinėmis lovomis, vaikštynėmis, ramentais, čiužiniais praguloms išvengti, lazdelėmis ir kita).

3 lentelė. Techninės pagalbos priemonių prašymai, išdavimas ir grąžinimas 2022 m.

|  |  |  |  |  |
| --- | --- | --- | --- | --- |
| Eil. Nr. | Techninės pagalbos priemonės | Priimti prašymai (vnt.) | Išduota (vnt.) | GrąžintaTPP (vnt.) |
| 1. | Neįgaliųjų vežimėliai | 79 | 79 | 72 |
| 2. | Naktipuodžio kėdutės | 73 | 70 | 16 |
| 3. | Funkcinės lovos | 56 | 56 | 49 |
| 4. | Čiužiniai praguloms išvengti | 45 | 45 | 1 |
| 5. | Vaikštynės | 111 | 95 | 73 |
| 6. | Ramentai | 69 | 135 | 78 |
| 7. | Lazdelės | 37 | 43 | 1 |
| 8. | Prausimosi vonioje, duše priemonės | 54 | 54 | 31 |
| 9. | Lovos staliukai | 31 | 31 | 14  |
| 10. | Antgaliai | 14 | 21 | Negrąžinami |
| 11. | Paaukštintos tualeto sėdynės | 23 | 23 | 2 |
| 12. | Rankinės plokščiosios replės | 5 | 5 | 3 |
| 13. | Kojinių apsimovimo priemonė | 3 | 2 | Negrąžinama |
| 14. | Sėdynė sėdėjimo korekcijai | 1 | 1 | 0 |
| 15. | Padangos | 4 | 8 | Negrąžinamos |
| 16. | Pažastinio ramento rankenos užmautė | 1 | 2 | Negrąžinamos |
| 17. | Pažastinio ramento pažasties užmautė | 1 | 2 | Negrąžinamos |
| 18. | Laipteliai į vonią | 0 | 0 | 1 |
| 19. | Stovėjimo atrama | 0 | 0 | 1 |
| 20. | Slankioji lenta | 0 | 0 | 1 |
| Iš viso | 607 | 672 | 343 |
|  |  |  |  |

 TPP išlaidų kompensacijai gauti buvo priimta 30 prašymų, įmokoms už grąžintas reguliuojamas lovas grąžinti priimti 25 prašymai.

2022 m. iš Panevėžio TPNC gauta techninės pagalbos priemonių pagal panaudos sutartis už 15 728,49 Eur ir perdavimo aktu – už 57828,15 Eur.

 2022 m. buvo priimti 637 asmenų prašymai techninėms pagalbos priemonėms ir TPP išlaidų kompensacijoms gauti. Sudarytos 581 sutartys ir išduotos 672 TPP. Taip pat suteiktos 920 konsultacijos dėl techninių pagalbos priemonių naudojimo, gavimo galimybių, kompensacijų. Iš viso 2022 m. kliento aptarnavimo specialistė suteikė 1501 paslaugas Rokiškio rajono gyventojams.

Atsižvelgiant į metų veiklos planą ir jame numatytus uždavinius, buvo siekiama sudaryti sąlygas, padedančias klientams jaustis pilnaverčiais ir savarankiškais. Per metus pagal poreikį TPP aprūpinti visi asmenys, pateikę prašymus priemonėms gauti. Atlikta inventorizacija, sudarytas inventorizacijos aktas.

1. **Specialiojo transporto paslaugos**

 Specialaus transporto organizavimo paslauga yra viena iš bendrųjų socialinių paslaugų, kurios nustatytos socialinių paslaugų kataloge. Centras teikia transporto paslaugą, kuria gali pasinaudoti gyvenamąją vietą deklaravę Rokiškio rajono savivaldybėje ir faktiškai gyvenantys asmenys, taip pat Rokiškio rajono savivaldybės nevyriausybinės organizacijos bei įstaigos, asmenys (šeimos), atsidūrusios krizinėse situacijoje bei patiriančios fizinį ar psichologinį smurtą, socialinės rizikos šeimų vaikai. Paslaugomis dažniausiai naudojasi asmenys, kurie dėl negalios, ligos ar senatvės turi judėjimo problemų, nuošaliose vietose gyvenantys asmenys, kuriems toks transportas yra neprieinamas. Dažniausiai vykstama į gydymo, reabilitacijos ir kitas įstaigas, kai reikalingas neįgaliųjų techninės pagalbos priemonių pristatymas ar grąžinimas.

 Įstaiga yra pasitvirtinusi transporto organizavimo paslaugos teikimo ir mokėjimo už paslaugas tvarką. Tvarkos 6 punkte nustatyti asmenys, kuriems ši paslaugų pirmą kartą teikiama nemokamai (1 kartą per metus vienam asmeniui) Rokiškio rajone. Už Rokiškio rajono savivaldybės teritorijos suteiktos transporto paslaugos yra mokamos.

 Už transporto paslaugas 2022 m. buvo skaičiuojama vadovaujantis Savivaldybės tarybos patvirtintu tarifu (0,75 Eur/km). Tam tikroms paslaugų gavėjų grupėms numatytos lengvatos, kai už paslaugas jie turi mokėti tik 5–20 proc. Mokėjimo dydžio pagal 1 kilometro tarifą.

 Centras 2022 m. transporto paslaugai teikti naudojo 5 automobilius, jie per 2022 metus nuvažiavo 34 306 kilometrų arba vidutiniškai po 2860 tūkst. kilometrų per mėnesį, kiekvienas iš jų nuvažiavo vidutiniškai po 570 kilometrų per mėnesį.

 2022 m. buvo užregistruoti 183 prašymai transporto paslaugai gauti (3 asmenys nevyko, 128 atskiri asmenys pasinaudojo transporto paslauga). Daugiausia kelionių įvyko Rokiškio mieste ir rajone, dažnai vykstama į Kauno, Vilniaus, Panevėžio gydymo įstaigas, į Druskininkus, Likėnus, Uteną. Nemokamomis transporto paslaugomis pasinaudota 26 kartus. Už specialaus transporto organizavimo paslaugą per 2022 metus, vadovaujantis Savivaldybės tarybos patvirtintu tarifu (0,75 eur/km), pritaikius lengvatas paslaugų gavėjai sumokėjo 2416,50 Eur.

1. **Apgyvendinimo paslauga**

Savivaldybės deleguota funkcija teikti apgyvendinimo paslaugas Rokiškio miesto bendrojo lavinimo mokyklų mokiniams, atvykstantiems mokytis iš įvairių rajono vietų. Apgyvendinimo paslaugų tikslas – apgyvendinti Rokiškio miesto bendrojo lavinimo mokyklų mokinius, atvykstančius mokytis iš įvairių rajono vietovių, esančių toliau negu už 3 km nuo mokymosi vietų, siekiant sukurti jiems saugią ir mokymuisi palankią atmosferą, prilygstančią namams. Mokiniams suteikiama apgyvendinimo paslauga ( nuo 14 m.) lankantiems popamokinę veiklą, užsiėmimus, mokomųjų dalykų konsultacijas ir neturintiems galimybės sugrįžti į namus. Paslauga yra nemokama. Mokiniai gyvena nuo mokslo metų pradžios iki mokslo metų pabaigos (išskyrus mokinių atostogų laikotarpį ).

Nuo 2022 m. sausio 10 d. suteikta apgyvendinimo paslauga 2021–2022 m. m. Rokiškio Juozo Tumo-Vaižganto gimnazijos II–IV kl. 7 mokiniams (2 berniukams, 5 mergaitėms ). Iš jų 4 mokiniai (abiturientai ) baigė mokyklą. Mokiniai apgyvendinti 5 kambariuose.

Nuo 2022 m. rugsėjo 12 d. suteikta apgyvendinimo paslauga 2022–2023 m. m. Rokiškio Juozo Tumo Vaižganto gimnazijos I–IV kl**.** 9 mokiniams (5 mergaitėms, 4 berniukams ). Mokiniai apgyvendinti 5 kambariuose.

Apgyvendinti naujai 6mokiniai.

Apgyvendinimo paslaugai skirta 12 vietų. Paslaugą teikia 1 koordinatorius ir 2 budėtojai.

Paslauga finansuota iš Rokiškio rajono savivaldybės biudžeto.

1. **Asmeninio asistento paslaugos**

Asmeninio asistento paslaugų tikslas – atsižvelgiant į individualius asmens poreikius, suteikti jam individualią pagalbą namuose ir viešojoje aplinkoje (palydint ir komunikuojant), kuri padėtų jam gyventi bendruomenėje ir integruotis į ją, neleistų izoliuoti jo nuo bendruomenės ir skatintų jo savarankiškumą, būtiną kasdieniame gyvenime. Asmeninio asistento pagalba Centre pradėta teikti 2021 m. lapkričio mėn. 2022 metais paslaugą gavo 35 Rokiškio rajono gyventojų**.** Naujos sutartys pasirašytos su24 paslaugų gavėjais. 2022m. asmeninio asistento paslaugą teikia 1 socialinis darbuotojas ir 5 asmeniniai asistentai. Paslauga finansuojama iš valstybės tikslinės dotacijos lėšų pagal Rokiškio rajono savivaldybės administracijos direktoriaus įsakymą patvirtintą valandinį įkainį (11,44 Eur).

**2022 M. SUTEIKTOS PASLAUGOS**

Palyginamoji 2020-2022 m. suteiktų paslaugų lentelė

 4 lentelė

|  |  |  |  |  |
| --- | --- | --- | --- | --- |
| **Eil.****Nr.** | Padalinys | Suteikta paslaugų (pasl. gav. skaičius)2020 metais  | Suteikta paslaugų (pasl. gav. skaičius)2021 metais | Suteikta paslaugų (pasl. gav. skaičius)2022 metais |
| **1.** | Jūžintų dienos ir trumpalaikės socialinės globos centras | Trumpalaikė socialinės globos paslauga suteikta **22** asmenims. Dienos socialinė globos paslauga neteikta. | Trumpalaikė socialinės globos paslauga suteikta **22** asmenims. Dienos socialinė globos paslauga, atokvėpio paslauga neteikta. | Trumpalaikė socialinės globos paslauga suteikta **24** asmenims. Dienos socialinė globos paslauga suteikta **3** asmenims. Atokvėpio paslauga suteikta **1.** |
| **2.** | Asmeninė pagalba | - | Asmeninė pagalba pradėta teikti lapkričio mėn., suteikta 11 asmenų. | Asmeninė pagalba suteikta **35** paslaugų gavėjams. |
| **3.** | Dienos socialinė globa institucijoje | - | - | Dienos socialinė globa institucijoje suteikta **13** asmenų. |
| **4.** | Obelių savarankiško gyvenimo namai | Apgyvendinimo savarankiško gyvenimo namuose paslauga suteikta **37** asmenims. | Apgyvendinimo savarankiško gyvenimo namuose paslauga suteikta **23** asmenims. | Apgyvendinimo savarankiško gyvenimo namuose paslauga suteikta **35** asmenims. |
| **5.** | Pagalba į namuspadalinys | Pagalba į namus suteikta **172** asmenims. | Pagalba į namus suteikta **162** asmenims.  | Pagalba į namus suteikta **183** Asmenų.  |
| **6.** | Dienos socialinės globos padalinys | Dienos socialinė globa namuose suteikta **55** asmenims (iš jų **45** asmenims – integrali pagalba pagal projektą ,,Integrali pagalba į namus“). | Dienos socialinė globa namuose suteikta **45** asmenims (iš jų 38) asmenims – integrali pagalba pagal projektą ,,Integrali pagalba į namus“). | Dienos socialinė globa namuose suteikta **42** asmenims (iš jų 33) asmenims integrali pagalba pagal projektą ,,Integrali pagalba į namus“). |
| **7.** | Socialinių įgūdžių ugdymo ir palaikymo dienos centras jaunuoliams | Socialinių įgūdžių ugdymo ir palaikymo paslaugos suteiktos **17** asmenų, turinčių negalią. | Socialinių įgūdžių ugdymo ir palaikymo paslaugos suteiktos **19** asmenų, turinčių negalią. | Socialinių įgūdžių ugdymo ir palaikymo paslaugos suteiktos **5** asmenims, turintiems negalią. |
| **8.** | Aprūpinta techninėmis pagalbos priemonėmis | Išduota **412** TPP pagal asmenų prašymus.Aprūpinti **559** asmenys. | Išduota **571** TPP pagal asmenų prašymus.Aprūpinti **520** asmenys. | Išduota **581** TPP pagal asmenų prašymus.Aprūpinti **672** asmenys. |
| **9.** | Specialiojo transporto paslaugos  | Suteikta transporto paslaugų **194** asmenims, už šias paslaugas gauta lėšų – 920,25 Eur.Daugiausia važiuota į Panevėžį – 69 kartai, į Vilnių – 71 kartas,  į Kauną – 21 kartas, į Druskininkus – 4 kartus, į Šiaulius – 2. Nemokamos transporto paslaugos suteiktos **162** asmenims (karantino laikotarpis, važiavo socialinės rizikos šeimos. | Suteikta transporto paslaugų **185** asmenims, už šias paslaugas gauta lėšų – 1315,83Eur. Daugiausia važiuota įPanevėžį – 66 kartai, į Vilnių – 43 kartas,  į Kauną – 25 kartas, į Druskininkus – 3 kartus, į Šiaulius – 2į Uteną – 8 kartus.  | Suteikta transporto paslaugų **180** asmenų, už šias paslaugas gauta lėšų 2416,50 Eur.Daugiausia važiuota į Panevėžį – 33 kartai, į Vilnių – 54 kartus,  į Kauną – 18 kartų, į Druskininkus – 1 kartą, į Birštoną – 2 kartus,į Uteną – 5 kartus.  |
| **10.** | Apgyvendinimo paslauga | Apgyvendinimo paslauga suteikta **2** Juozo Tumo-Vaižganto gimnazijos mokiniams.  | Apgyvendinimo paslauga suteikta **7** Juozo Tumo-Vaižganto gimnazijos mokiniams.  | Apgyvendinimo paslauga suteikta **9** J. Tumo-Vaižganto gimnazijos mokiniams. |

**IV SKYRIUS**

**PROJEKTINĖ VEIKLA**

1. **Projektas „Integralios pagalbos namuose plėtra Rokiškio  rajone“**

Rokiškio socialinės paramos centras 2016–2022 m. laikotarpiu įgyvendina iš Europos Sąjungos struktūrinių fondų lėšų bendrai finansuojamą projektą „Integralios pagalbos plėtra Rokiškio rajone“ Nr. 08.4.1-ESFA-V-418-04-0019. Integralios pagalbos (dienos socialinės globos) asmens namuose paslaugos teikiamos remiantis gautomis licencijomis, kurios suteikia teisę verstis asmens sveikatos priežiūros veikla ir teikti šias paslaugas:

* Slaugos: bendrosios praktikos slaugos, bendruomenės slaugos;
* Kitą ambulatorinės asmens sveikatos priežiūros – masažo.

2022 m. Integralios pagalbos į namus paslaugos suteiktos 33 asmenims, iš kurių:

* 26 gavėjai – senyvo amžiaus asmenys;
* 7 gavėjai – suaugę asmenys su negalia;
* Vaikų su negalia nebuvo.

2022 m. buvo nutrauktos Integralios pagalbos paslaugos 10 asmenų, iš jų:

* 9 gavėjai mirė;
* 1 gavėjų raštiškai atsisakė.

2022 m. buvo sudarytos 8 naujos integralios pagalbos paslaugų teikimo sutartys.

2022 m. paslaugų gavėjai aplankyti 132 kartus, iš kurių:

* 8 kartus – dėl naujų sutarčių pasirašymo;
* 33 kartus paslaugų gavėjams atlikti poreikių vertinimai.

2022 m. buvo suteiktos 17 šeimų nariams individualios konsultacijos prižiūrintiems savo artimuosius namuose, suteikiant reikalingų žinių ir įgūdžių artimųjų priežiūros ir slaugos srityje.

2022 m. slaugytojos įvertino 33 paslaugų gavėjų slaugos poreikius ir suteikė 1315 slaugytojos paslaugas. Masažuotoja masažo paslaugas suteikė 25 paslaugų gavėjams. Nuo projekto vykdymo pradžios integralią pagalbą rajone gavo 80 asmenų, paslaugos teikiamos nemokamai.

Integralios pagalbos į namus  projektas buvo finansuojamas 2022 metais iš savivaldybės biudžeto lėšų – 53000,00 Eur, ir ES – 31365,00 Eur. Integralias paslaugas teikė 2 mobilios komandos. 2022 m. gruodį Centras atrinktas kaip integralių paslaugų tiekėjas. Naujo 2022–2027 m. laikotarpio sutartis pasirašyta 2023 m. sausio mėn. ir paslaugos teikiamos toliau 29 DSGN paslaugų gavėjams. Projektui įgyvendinti skirta 499 348,00 Eur Europos Sąjungos lėšų.

1. **Projektas „Socialinių paslaugų kokybės gerinimas, taikant EQUASS kokybės sistemą“**

Rokiškio socialinės paramos centras 2019 metais lapkričio mėn. pradėjo vykdyti projekto Nr. 08.4.1-ESFA-V-421-01- 0001 „Socialinių paslaugų kokybės gerinimas, taikant EQUASS kokybės sistemą“ įgyvendinimo veiklas pagal sudarytą planą.Siekiant tobulinti teikiamų dienos socialinės globos paslaugų į namus kokybę, buvo parengta paraiška dėl EQUASS (kokybės diegimo sistemos) šioms paslaugoms**.**

2021 m. balandžio 22 d. po vidaus audito buvo sudarytas EQUASS Assurance diegimo planas, kuriame numatytos 36 rekomendacijos ir jų įgyvendinimo procedūros.

2021 m. rugpjūčio 19–20 d. vyko išorės auditas Dienos socialinė globa namuose, kurio metu turėjo būti įgyvendintos visos rekomendacijos po vidaus audito.

 **Nuo 2021 m. Centras pripažintas, kaip atitinkantis Europos socialinio sektoriaus kokybės reikalavimus ir yra EQUASS sistemos narys, įgijęs Assurance kokybės sertifikatą dienos socialinės globos asmens namuose paslaugai teikti**.

 Įgyvendinant veiklas pagal parengtus įstaigos dokumentus ir tvarkos aprašus, Centras įsipareigojo 3 metus iki 2024 m. spalio 24 d. teikti ataskaitas, EQUASS kokybės sistemos standartą išdavusiai įstaigai. 2022 m. gruodžio mėn. ataskaita buvo pateikta EQUASS kokybės sistemos standartą išdavusiai įstaigai, kuri buvo patvirtinta be pretenzijų.

 EQUASS auditoriaus ataskaitos išvadose teigiama, kad organizacija demonstruoja augimą ir tobulėjimą, ypatingą dėmesį skiria darbuotojų gerovei, bendruomenės įtraukimui, savanorystės skatinimui. Per 2023 m. bus stengiamasi kokybės sistemos reikalavimus išplėsti kitose centro teikiamose paslaugose.

1. Rokiškio rajono savivaldybės užimtumo didinimo programa

 2020 m. gegužės mėn. pradėta įgyvendinti Rokiškio rajono savivaldybės užimtumo didinimo programa (tęsiama 2022 m.), skirta užimtumo skatinimo ir motyvavimo paslaugų nedirbantiems ir socialinę paramą gaunantiems asmenims.

 **Pilotinio projekto tikslas**: didinti bedarbių užimtumą, investuojant į tas paslaugas ir aktyvios darbo rinkos politikos priemones, kuriomis siekiama suteikti ar tobulinti bedarbių profesinę kvalifikaciją ir kompetencijas, ugdyti praktinius darbo įgūdžius, taip pat spręsti jų socialines problemas bei didinti bedarbių motyvaciją įsidarbinti ar mokytis.

 Projekto veiklose 2022 m. dalyvavo **110** Rokiškio rajono gyventojų, turinčių ilgalaikio bedarbio statusą.

 Per 2022 m. atlikti 12 paslaugų pirkimai ir teiktos paslaugos projekto dalyviams:

* pavėžėjimo paslauga – 6235 km, paslauga suteikta 36 asmenims, naudotasi transportu vežti klientus į grupinius užsiėmimus, individualias konsultacijas, į gydymo įstaigas, pas darbdavius;
* psichologo saviugdos užsiėmimai grupėse – 50 dalyvių (vidutiniškai 12 ak. val. asmeniui);
* psichologo individualios konsultacijos – 22 asmenims (vidutiniškai 9 ak.val. asmeniui);
* priklausomybių konsultanto užsiėmimai grupėse suteikta – 42 asmenims (vidutiniškai 5 ak. val. asmeniui);
* finansinio raštingumo mokymai – dalyvavo 38 asmenys (10 ak. val. asmeniui);
* sveikatinimo konsultacijos suteiktos 22 asmenims (vidutiniškai 9 ak. val. asmeniui);
* teisininko užsiėmimai grupėse – dalyvavo 49 asmenys ( vidutiniškai 4 ak. val. asmeniui);
* teisininko individualios konsultacijos suteiktos 20 asmenų ( vidutiniškai 3 ak. val. asmeniui).

Nedirbančių asmenų atvejo vadybininkas nuolat teikė bendrąsias socialines paslaugas: informavimo, konsultavimo tarpininkavimo ir atstovavimo.

 Per 2022 m. įsidarbino 27 asmenys, iš jų: 13 įsidarbino nuolatiniam darbui, 14 – pagal terminuotas sutartis, iš kurių metų pabaigoje dirbančių buvo 10. 2 asmenys įgijo B kat. vairuotojo pažymėjimą, 7 asmenys dalyvavo profesinio mokymo priemonėje: 4 asmenys įgijo socialinio darbuotojo padėjėjo kvalifikaciją, 1 – siuvėjo kvalifikaciją, 1 – virėjo kvalifikaciją, 1 – virėjo padėjėjo kvalifikaciją. Projekto veiklos finansuotos iš valstybės tikslinės dotacijos lėšų. Projektui įgyvendinti buvo skirta 87 000 Eur. Paslaugoms įsigyti panaudota 48 160,04 Eur, darbo užmokesčiui – 22 774,67 Eur. Iš viso panaudota 70 934,71 Eur.

Rokiškio rajono savivaldybės užimtumo skatinimo ir motyvavimo paslaugų nedirbantiems ir socialinę paramą gaunantiems asmenims modelio 2020–2022 m. vykdymo ataskaita

 5 lentelė

|  |  |
| --- | --- |
| Atrinkta asmenų | 62/17/50 |
| Pasirašyta susitarimų / tęsiami susitarimai | 62/73/110 |
| Įgyvendinami susitarimai | 56/60/ |
| Įgyvendinti susitarimai | 5/13/85 |
| Atvejo komandos susitikimų skaičius | 5/12/12 |
| Atlikti paslaugų pirkimai | 4/8/12 |
| Iš viso įdarbinta asmenų:nuolatiniam darbui:terminuotam darbui: | 11/17/275/7/136/10/14 |
| PASTABOS |  |

Projekto dalyviai pagal seniūnijas 2020–2022 m.

 6 lentelė

|  |  |  |
| --- | --- | --- |
| Eil. Nr. | Seniūnija | Pasirašytas susitarimas / tęsiamas susitarimas 2020–2022 m. |
| 1. | Rokiškio miesto  | 15/18/34 |
| 2. | Rokiškio kaimiškoji | 9/12/16 |
| 3. | Obelių | 10/10/7 |
| 4. | Kriaunų | 5/5/3 |
| 5. | Jūžintų | 6/5/5 |
| 6. | Kamajų | 5/4/5 |
| 7. | Panemunėlio | 6/5/11 |
| 8. | Juodupės | 3/4/13 |
| 9. | Pandėlio | 3/9/15 |
| 10. | Kazliškio | 0/1/1 |
|  | Iš viso: | 62/73/110 |

1. **Projektas „Bendradarbiavimas ir informacijos apie socialines paslaugas sklaida Rokiškio mieste“**

 2020 m. gruodžio mėnesį pasirašyta sutartis su Europos socialinio fondo agentūra ir pradėtas įgyvendinti Rokiškio miesto vietos veiklos projektas „Bendradarbiavimas ir informacijos apie socialines paslaugas sklaida Rokiškio mieste“.

 Projekto vertė – 129769,76 Eur, iš jų Europos socialinio fondo lėšos paramos lėšos –120000,00 Eur, projekto vykdytojo ir partnerių indėlis savanorišku darbu – 9769,76 Eur.

Projekto tikslas – skatinti bendradarbiavimą socialinėje srityje ir informavimo bei tarpininkavimo apie socialines paslaugas teikimą socialinėms grupėms Rokiškio mieste.

Projekto uždavinys – užtikrinti bendradarbiavimą socialinėje srityje ir didinati informavimo ir tarpininkavimo socialinių paslaugų teikimą bei prieinamumą socialinę atskirtį patiriantiems asmenims.

Bendradarbiavimo veiklos su partneriais socialinėje srityje:

I dalis.

1. Vaizdo konferencijos (3 vnt.) Rokiškyje 90 asmenų (vykdytojo ir parnerio atstovai).
2. Išvažiuojamasis bendradarbiavimo renginys pas partnerį į Pakruojį 30 asmenų.
3. Informacijos sklaida vykdytojo ir partnerių interneto svetainėse.

II dalis.

Projekto metu buvo teikiamos papildomos 8 socialinės paslaugos:

1. Klientų informavimas per interaktyvų informacinį stendą / ekraną;

2. Pagalba prie interaktyvaus informacinio stendo / ekrano, ieškant socialinių paslaugų.

3. Informavimas dėl socialinių paslaugų teikimo.

4. Informavimas per vykdytojo ir partnerių interneto svetaines.

5. Informavimo, konsultavimo ir tarpininkavimo paslauga namuose.

6. Tarpininkavimas dėl socialinių paslaugų teikimo.

7. Tarpininkavimas su pavėžėjimu.

8. Tarpininkavimas su palydėjimu.

Įvykdytos projekto veiklos:

1. Informavimo ir konsultavimo paslaugos suteiktos 418 kartų, 221 unikaliems asmenims.
2. Tarpininkavimo paslauga, teikiant socialines paslaugas su pavėžėjimu ir / ar palydėjimu suteikta 364 kartus, 246 unikaliems asmenims.
3. Informaciniai renginiai (3 vnt.) 60 asmenų projekto dalyviams.
4. Informavimo, konsultavimo ir tarpininkavimo paslauga namuose suteikta 43 unikaliems asmenims, kuriems paslauga suteikta 58 kartus.
5. Įrengta duomenų bazė apie teikiamas socialines paslaugas. Rokiškio gyventojai prie interaktyvaus vidaus ekrano gali patys susirasti informaciją apie teikiamas socialines paslaugas rajone ar šalyje.
6. Informacijos sklaida: vykdytojo ir partnerių interneto svetainėse paskelbta 50 vnt. straipsnių apie bendradarbiavimą ir gerąją patirtį socialinėje srityje.

250 vnt. straipsnių ir pranešimų buvo patalpinta interneto platformoje [www.socsketis.lt](http://www.socsketis.lt) apie socialines paslaugas teikiamas rajone, geruosius socialinius pavyzdžius, pagalbos informaciją, aktualią projekto informaciją. Projektas įgyvendintas 2022 m. kovo 24 d.

**V SKYRIUS**

**PAPILDOMOS VEIKLOS**

1. Asmens gebėjimo pasirūpinti savimi ir priimti kasdienius sprendimus išvadų rengimas

 Nuo 2019 m. vasario 14 d. administracijos direktoriaus įsakymu Nr. AV-117 pavesta funkcija ir priskirtas asmens gebėjimo pasirūpinti savimi ir priimti kasdienius sprendimus išvadoms rengti.

 Centro socialinis darbuotojas.

 Per 2022 m. gauti 49 prašymai išvadoms pateikti (2021 m. – 32). Pirmą kartą vertinimas atliktas 48 asmenims, pakartotinai vertinimų nebuvo. Peržiūrėjimas dėl būklės pasikeitimo atliktas 191 asmeniui. Neparašyta 1 išvada, kadangi asmuo buvo išvykęs. Vertintų asmenų amžius: nuo 18 iki 21 metų – 0, nuo 22 iki 50 metų – 8, nuo 51 iki 63 metų – 13, nuo 64 metų ir daugiau – 27. Per metus pateikta 48 išvados (2021 m. – 32).

1. **Psichologinių paslaugų teikimas**

Pagal viešojo pirkimo-pardavimo sutartį buvo teikiamos Centro paslaugų gavėjams grupinės ir individualios psichologo konsultacijos, tarp kurių seminaras socialiniams darbuotojams ir jų padėjėjams laimės tematika, atliktas mobingo tyrimas. Suorganizuotos individualios ir grupinės klientų konsultacijos apėmė Pandėlio, Juodupės, Obelių, Rokiškio šeimų atstovus, Obelių savarankiško gyvenimo namų, Jūžintų dienos ir trumpalaikės socialinės globos centro ir Dienos centro asmenims su negalia paslaugų gavėjams.

 Siekiant mažinti paslaugų gavėjams priklausomybes, delinkventinį elgesį, buvo taikyta konsultavimo problematika: alkoholizmas, smurtas artimoje aplinkoje, vaikų auklėjimo, delinkventinio elgesio, vienatvės, konfliktinių tarpasmeninių santykių, panikos priepuolių, emocinės sveikatos, depresyvumo, socialinio streso ir kita tematika.

 Remiantis psichologinėmis metodikomis, atliktas gerontologijos depresyvumo testas Obelių savarankiško gyvenimo namuose ir Jūžintų dienos ir trumpalaikės socialinės globos centre paslaugų gavėjams. Atlikta asmenybės savybių atitikimo apklausa Centro darbuotojams. Tyrime dalyvavo 78 Centro darbuotojai. Iš viso suteikta 180 kontaktinių valandų paslaugų.

1. **Visuomenei naudingų darbų koordinavimas**

Rokiškio socialinės paramos centras bendradarbiauja su Rokiškio miesto probacijos tarnyba dėl nuteistųjų viešųjų darbų atlikimo. Organizuojami neatlygintini darbai nuteistiesiems asmenims, pildomi žiniaraščiai.

Palyginamoji lentelė (2020–2022 m)

7 lentelė

|  |  |
| --- | --- |
| Metai | Probacijos tarnybos siųsti asmenys atidirbti |
| 2020 m. | 9 |
| 2021 m. | 4 |
| 2022 m. | 5 |

Rokiškio socialinės paramos centras organizuoja visuomenei naudingą veiklą. Visuomenei naudingai veiklai atlikti Rokiškio socialinės paramos centre pasitelkiami ne jaunesni kaip 18 metų fiziniai nedirbantys darbingo amžiaus asmenys (taip pat savarankiškai nedirbantys) ar dirbantys (taip pat savarankiškai dirbantys), atsižvelgiant į darbo laiko ar veiklos trukmę, nesimokantys darbingo amžiaus asmenys.

Palyginamoji lentelė (2020–2022 m.)

8 lentelė.

|  |  |
| --- | --- |
| Metai | Siųsti asmenys atidirbimui iš visuomenei naudingos veiklos  |
| 2020 m. | 98 |
| 2021 m.  | 131 |
| 2022 m. |  157 |

2022 m. visuomenei naudingai veiklai atlikti siųsti 157 asmenys (asmenys, kuriems buvo paskirtos socialinės pašalpos), iš jų 9 buvo atleisti, nes buvo pristatytos medicininės pažymos.

1. Savanorystė: Centre sudarytos sąlygos aktyviai savanoriškai veiklai vykdyti**.** Trumpalaikių savanorių sutarčių – 12.

2022 m. gegužės 31 d. Jaunimo reikalų departamentas prie Socialinės apsaugos ir darbo ministerijos Centrui suteikė akreditaciją jaunimo savanoriškai veiklai vykdyti. Savanoriška veikla vykdoma ne mažiau kaip 10 val. per savaitę, arba ne mažiau kaip 40 val. per mėnesį, po ne mažiau nei 2 val. per savaitę, ji vykdoma sutartyje nustatytu terminu, kuris yra ne trumpesnis kaip 6 mėnesiai. Savanorišką veiklą atliko 3 savanorės Centro padaliniuose. Šiuo metu ilgalaikės savanorystės sutartis pasirašyta su 1 savanore, kuri pagal poreikį savanoriauja Dienos centre asmenims su negalia. Centras gali priimti 8 JST savanorius.

1. Akcijos

„Maisto banko“ akciją 2022 metais organizavo Rokiškio dekanato Caritas. Akcijoje dalyvavo Centro darbuotojai ir Socialinių įgūdžių ugdymo ir palaikymo padalinio paslaugų gavėjai. Akcijos metu surinktų produktų dalis buvo skirta Centro padaliniams: maistui gaminti (socialinių įgūdžių ugdymo ir palaikymo darbinei veiklai), Obelių savarankiško gyvenimo namų paslaugų gavėjams, atsidūrusiems krizinėje situacijoje, bei mažas pajamas gaunantiems asmenims.

1. **Duomenų apsauga**

2018 m. gegužės 25 d. Europos Sąjungoje įsigaliojus ES Bendrasis duomenų apsaugos reglamentui (ES) 2016/679, buvo patvirtinta ir Centro veikloje pradėta taikyti Centro darbuotojų asmens duomenų tvarkymo politika bei įstaigoje paskirtas duomenų apsaugos pareigūnas. Centro darbuotojams surengti supažindinimo su asmens duomenų tvarkymo politika mokymai.

1. **Korupcijos prevencija, smurto ir priekabiavimo prevencija**

Centras vadovaujasi 2020 m. liepos 22 d. direktoriaus įsakymu Nr.V1—318, patvirtintu Rokiškio socialinės paramos centro korupcijos prevencijos tvarkos aprašu, 2020 m. liepos 27 d. įsakymu Nr.V1-326 patvirtintu korupcijos prevencijos programos įgyvendinimo 2020-2022 metais priemonių planu. Yra patvirtintos Centro darbuotojų, susidūrusių su galima korupcinio pobūdžio nusikalstama veika, elgesio taisyklės, veikia komisija, paskirtas atsakingas asmuo už korupcijos prevenciją ir kontrolę įstaigoje. 2022 m. balandžio 8 d. direktoriaus įsakymu Nr. V1-42 patvirtinta 2021 m. analizės ir vertinimo rezultatų motyvuota išvada. Visa informacija skelbiama įstaigos interneto svetainėje [www.socparama@rokiskiospc.lt](http://www.socparama@rokiskiospc.lt).

Duomenų apie asmenis, dirbančius įstaigoje ir pripažintus padarius korupcinio pobūdžio nusikalstamas veikas, taip pat patrauktus administracinėn ar drausminėn atsakomybėn už sunkius tarnybinius nusižengimus, padarytus siekiant gauti neteisėtų pajamų ar privilegijų sau ar kitiems asmenims, įstaigoje negauta.

Įstaigoje nuolat vykdoma viešųjų ir privačių interesų derinimo įstatymo nuostatų laikymosi priežiūra ir kontrolė dėl darbuotojų interesų deklaravimo laiku.

Įgyvendinant korupcijos prevencijos programos priemonių plano priemones dėl informacijos paslaugų gavėjams teikimo, padaliniuose pakabintame vaizdiniame reklaminiame stende teikiama ir nuolat atnaujinama informacija apie galimus korupcinio pobūdžio pažeidimus. Paslaugų gavėjams pateikta paslaugų teikimo atmintinėje informacija, kur kreiptis, jei paslaugų gavėjas susidūrė su korupcija.

Centro, kaip perkančiosios organizacijos, pareiga yra glaudžiai susijusi su viešųjų pirkimų viešumo ir skaidrumo principų įgyvendinimo viešajame pirkime užtikrinimu, todėl įstaigos ūkio dalies specialistas vykdo visų pasirašomų sutarčių, susijusių su viešaisiais pirkimais, kontrolę.

2022 m. lapkričio 21 d. direktoriaus įsakymu Nr. V1-120 patvirtinta Rokiškio socialinės paramos centro Smurto ir priekabiavimo prevencijos politika, kurios tikslas – numatyti ir įgyvendinti efektyvias ir veiksmingas prevencijos priemones, siekiant apsaugoti darbuotojus nuo smurto ir priekabiavimo bei padėti darbuotojams aiškiai ir tiksliai suprasti galimas smurto ir priekabiavimo darbe apraiškas, atpažinti jų požymius bei žinoti teisinės gynybos būdus, taip pat paskirtas atsakingas asmuo už smurto ir priekabiavimo prevenciją. 2022 m. organizuotuose mokymuose „Smurto ir priekabiavimo darbe prevencija“ dalyvavo 104 centro darbuotojai.

1. **Viešieji pirkimai**

Centras viešuosius pirkimus atlieka vadovaudamasis Viešųjų pirkimų įstatymu, poįstatyminiais aktais (aktualiais Vyriausybės nutarimais ir ministrų įsakymais), Viešųjų pirkimų tarnybos direktoriaus įsakymais bei rekomendacijomis, Centro mažos vertės pirkimų organizavimo taisyklėmis, centralizuotų ir decentralizuotų viešųjų pirkimų vykdymo tvarkos aprašu. Visi pirkimų iniciatoriai ir organizatoriai yra pasirašę nešališkumo deklaracijas ir konfidencialumo pasižadėjimus, deklaravę viešuosius interesus PINREG sistemoje.

2022 m. lapkričio 9 d. tarp Rokiškio rajono savivaldybės administracijos ir Rokiškio socialinės paramos centro buvo pasirašyta Centralizuotos viešųjų pirkimų veiklos paslaugų sutartis, paskirti atsakingi asmenys darbui su ,,EcoCost“ sistema, dalyvauta 4 mokymuose, parengtas ir derinimui pateiktas numatomų vykdyti 2023 m. Viešųjų pirkimų planas.

Įstatymų nustatyta tvarka, Centras rengia ir teikia Viešųjų pirkimų tarnybai metines ataskaitas, viešina per metus pasirašytas sutartis, kartą per ketvirtį – žodines sutartis, veda pirkimų dokumentaciją.

2022 m. buvo atliktas 201 viešasis pirkimas už 270 023,40 Eur. Iš jų žodinės sutartys –136 vnt. už 34 485,29 Eur, rašytinės – 65 vnt. už 235 538,11 Eur. Rašytines sutartis sudarė:

* prekės – 19 pirkimų (116 437,09 Eur);
* paslaugos – 42 pirkimai (121 210,06 Eur);
* darbai – 4 pirkimai (32 376,25 Eur).
1. **Pastatai**

Jūžintuose esantis pastatas suremontuotas 2013 m. Siekiant užtikrinti neįgalių asmenų judėjimą bei patekimą į pastato antrąjį aukštą, 2021 m. Centre atliktas kapitalinis remontas, įrengiant liftą. Gautos ir panaudotos savivaldybės biudžeto lėšos. Darbų vertė – 29995.90 Eur.

2008 m. buvusioje Obelių slaugos ligoninėje įrengti Obelių savarankiško gyvenimo namai, lėšų gauta iš Socialinės apsaugos ir darbo ministerijos. 2014 m. minėtas pastatas rekonstruotas, įrengiant mansardą. 2020 m. gavus lėšas iš savivaldybės biudžeto, suremontuoti 3 kambariai ir virtuvė, 2 aukšto koridorius. Remonto darbams panaudota – 9998,67 Eur. Plečiantis įstaigos veiklai, didėjant darbuotojų skaičiui, turėtos patalpos nebeatitiko poreikio, todėl buvo nuspręsta administracijos, Personalo ir ūkio dalies, Šeimos ir vaiko gerovės, Dienos socialinės globos padalinių darbuotojų bei Klientų aprūpinimo techninės pagalbos priemonėmis socialiniam darbuotojui koordinatoriui darbo vietą perkelti adresu: Pramonės g. 5, Rokiškis. Šios patalpos nuomotos iš valstybės įmonės Turto banko, jas nupirkus, buvo nuomojamos iš savininko iki 2019 m. gruodžio 31 d.

 2020 metų gruodžio mėnesį Rokiškio socialinės paramos centras perėmė Juozo Tumo-Vaižganto bendrabučio pastatą. 2021 m. buvo atliktas pirmo aukšto remontas. Gautos ir panaudotos savivaldybės biudžeto lėšos. Darbų vertė – 60 676 Eur. 2021 m. gruodžio mėn. administracija persikraustė į J. Basanavičiaus g. 8, Rokiškyje esančio pastato antrą aukštą. 2022 m. remontui buvo skirta **44000 Eur.**

 Gautos ir panaudotos savivaldybės biudžeto lėšos:

 kiemo aikštelė – 9558 Eur;

 antro aukšto vidaus patalpų remonto darbai – 14483 Eur;

 statybinės medžiagos – 12411 Eur;

 elektros instaliacija – 7548 Eur.

 Suremontuota 10 kabinetų, įrengta automobilių parkavimo aikštelė šalia pastato, pritaikytas patogus patekimas į pastatą neįgaliesiems neįgaliojo vežimėliu.

 2023 metais planuojami tęsti remonto darbai antrame pastato aukšte. II aukšto sanitarinių mazgų remontas, koridorius – 18000 Eur. Takelio grindinio įrengimas – 3000 Eur. Obelių savarankiško gyvenimo namų fasado remontas. Metų pradžioje atliktas fasado remontas, išleista 850 Eur.

 Klientų aprūpinimo techninės pagalbos priemonėmis socialiniam darbuotojui koordinatoriui konkurso būdu buvo išnuomotos patalpos UAB ,,Rokiškio komunalininkas“ pastate, esančiame Nepriklausomybės a. 12A, Rokiškyje.

 Naudojamos Centro patalpos:

9 lentelė

|  |  |
| --- | --- |
| Adresas | Plotas |
| Liepų g. 4, Jūžintai | 477 kv. m |
| Stoties g. 68, Obeliai | 665 kv. m |
| J. Basanavičiaus g.8, Rokiškis | 1074,23 kv. m |

**Centro socialiniai partneriai:** Viešieji ryšiai ir komunikavimas: 2022 m. buvo tęsiamas Centro bendradarbiavimas su nuolatiniais ir naujais partneriais. Centras bendradarbiauja su Rokiškio rajono savivaldybės administracijos specialistais, seniūnijų darbuotojais, bendruomenėmis, medikais, švietimo ir ikimokyklinio ugdymo įstaigomis, socialinių paslaugų įstaigomis, policija, priešgaisrine tarnyba, nevyriausybinėmis organizacijomis. Per 2022 m. Centras bendradarbiavo su kitų rajonų (Biržų, Ukmergės, Anykščių, Pasvalio, Panevėžio, Šiaulių, Utenos, Zarasų) socialinių paslaugų centrų atstovais. Diskusijų metu buvo dalintasi gerąja patirtimi dėl integralių paslaugų, atvejo vadybos, darbo savarankiško gyvenimo namuose, dienos socialinės globos institucijoje, asmeninės pagalba, techninės pagalbos priemonių aprūpinimo organizavimo ir teikimo klausimais. Informacija apie Centro veiklą, teikiamas paslaugas, vykdomus projektus, skelbiama Rokiškio socialinės paramos centro internetinėje svetainėje [www.socparama@rokiskiospc.lt](http://www.socparama@rokiskiospc.lt), socialiniuose tinkluose nuolat informuojama visuomenė. Informaciniai straipsniai apie Centro veiklą spausdinti vietos ir respublikinėje spaudoje.

**VI SKYRIUS**

**ĮSTAIGOS FINANSAVIMAS**

Įstaigos finansavimas šaltiniai, palyginamoji lentelė

 10 lentelė

|  |  |  |  |
| --- | --- | --- | --- |
| Eil.Nr. | Finansavimas | Faktinės išlaidosuž praėjusius metus (Eur) 2021 m. | Einamieji metai(Eur) 2022 m. |
| 1. | Savivaldybės biudžeto lėšos | 994237,35 | 949473.00 |
| 1.1 | Iš jų pagal 5 programą „Rajono infrastruktūros objektų priežiūros ,plėtros ir modernizavimo programa“ |  | 440000 |
| 2. | Valstybės biudžeto specialiosios tikslinės dotacijos, iš jų  | 752210,69 | 769353.88 |
| 2.1. | socialinės rizikos šeimų socialinei priežiūrai organizuoti | 346539,16 |  |
| 2.2. | asmenų su sunkia negalia socialinei globai organizuoti | 262017,29 | 500249.63 |
| 2.3. | vaikų globos (rūpybos) išmokos | 0 |  |
| 3. | ES struktūrinių fondų lėšos | 141970,68 | 21155.16 |
| 4. | Asmenų mokėjimai už socialines paslaugas | 92941,18 | 151508.16 |
| 5.  | Kitos pajamos (kiti šaltiniai) | 2312,70 | 420.72 |
|  | iš viso | 1983672,60 | 1891910.92 |

Įstaigos gautų asignavimų panaudojimas 2022 m.

11 lentelė

|  |  |  |  |  |  |  |
| --- | --- | --- | --- | --- | --- | --- |
| Eil.Nr. | Funkcijos pavadinimas | Savivaldybės biudžetas(Eur) | Valstybės tikslinė dotacija(Eur) | Įstaigos pajamos(Eur) | ES(Eur) | Kiti šaltiniai(Eur) |
| 1. | Darbo užmokestis ir socialinis draudimas, ligos pašalpa | 770391 | 681160.86 | 54105.8 | 29335.62 |  |
| 2. | Medikamentai ir medicininių paslaugų išlaidos |  |  | 1760.30 |  |  |
| 3. | Ryšių paslaugos | 5275.75 | 506.75 |  |  |  |
| 4. | Transporto išlaikymas | 36500 | 8980.74 | 23793.21 | 1225.04 |  |
| 5. | Materialiojo turto paprastojo remonto išlaidos | 44000 |  |  |  |  |
| 6. | Kvalifikacijos kėlimo išlaidos | 2000 |  | 2936.75 |  |  |
| 7. | Komunalinių paslaugų įsigijimo išlaidos | 53248 |  |  |  |  |
| 8. | Informacinių technologijų prekių ir paslaugų įsigijimo išlaidos |  |  |  |  |  |
| 9. | Transporto priemonių įsigijimo išlaidos |  |  |  |  |  |
| 10.  | Kitos išlaidos (kitos prekės ir paslaugos) | 26031.55 | 65742.25 | 37611.64 | 6592.5 |  |
| 11 | Mityba |  | 4040.28 | 20460.46 |  |  |
| 12 | Ligos pašalpos | 14000 | 8923 | 9060 |  |  |
| 13 | Vienkartinės pašalpos | 126 |  |  |  |  |
| 14 | Ilgalaikis turtas |  |  | 1780.00 |  |  |
|  | Iš viso | 951572.3 | 769353.88 | 151508.16 | 37153.16 |  |

Įstaigos finansavimas pagal paslaugų rūšis 2022–2023m. 12 lentelė

|  |  |  |  |  |  |
| --- | --- | --- | --- | --- | --- |
| Eil.Nr. | Paslaugos pavadinimas | Praėję metai 2022 m. | Lėšos (Eur) | Einamieji metai2023 m. | Lėšos (Eur) |
|  | Paslaugoskaina | Gavėjų skaičius | Savivaldybės biudžeto | Valstybės biudžeto, tikslinės dotacijos | ES lėšos(Eur) | Asmenų mokėjimai | Paslaugos kaina | Gavėjų skaičius | Savivaldybės biudžeto | Valstybės biudžeto, tikslinės dotacijos | ES lėšos(Eur) | Asmenų mokėjimai |
| *1.* | ***Bendrosios paslaugos*** | ***x*** | *189* | ***89205,00*** | **70934** |  | ***2416,50*** | ***x*** | *200* | ***103000,00*** | *0* | *0* | **3500,00** |
| *1.1.* | Transporto organizavimas | 0,75 | 180 | 48405,00 |  |  | 2416,50 | 0,75 | 200 | 56000,0 | 0 | 0 | 3500,00 |
| *1.2.* | Apgyvendinimo organizavimas |  | 9 | 40800,00 |  |  |  |  | 9 | 47000,00 |  |  |  |
| *1.3.* | Užimtumo didinimo programa (paslaugos) |  |  |  | 70934 |  |  |  |  |  | 69600 |  |  |
| *2..* | ***Socialinės priežiūros******paslaugos*** | ***x*** | ***185*** | ***575632,00*** | ***31040,00*** | ***0*** | ***24696,07*** | ***x*** | ***190*** | ***632260,00*** | ***0*** | ***0*** | ***27800,00*** |
| *2.1.* | Pagalba į namus | 8,94 | 183 | 321482,17 | 24340,00 |  | ***21192,83*** | 8,94 | 160 | 340675,00 | *0* | *0* | 21000,00 |
| *2.2* | Savarankiško gyvenimo namai | 669,18 | 35 | 180465,76 | 4000,00 |  | ***3503,24*** | 740,29 | 40 | 207085,00 | 0 | 0 | 4000,00 |
| ***2.3.*** | Socialinių įgūdžių ugdymas ir palaikymas institucijoje | 6,2 | 5 | 48988,00 | 2700,00 |  |  | 6,2 | 10 | 60500,00 | *0* | *0* |  |
| *3.* | ***Socialinės globos******paslaugos*** | ***x*** | 145 | ***391019,00*** | ***667105,00*** | ***31365,00*** | ***124831,19*** | ***x*** | 117 | ***479618,00*** | ***544500,00*** | ***124837.00*** | ***150000,00*** |
| *3.1.* | *Trumpalaikė socialinė globa* | 1229,641520,93 | *24* | 159180,39 | 47518,00 | *0* | ***67201,61*** | 1356,631520,93 | 2411-3 | 155102,00 | 45000.00 | *0* | 82000,00 |
| *3.2.* | *Dienos socialinė globa namuose* | 9,02 | 42 | 41910,89 | 405932,00 |  | ***39159,11*** | 9,02 | 45 | 88664,00 | 365000,00 | *0* | *48000,00* |
| *3.3.* | Dienos socialinė globa institucijoje | 8,5 | 13 | 64548,43 | 111753,00 |  | ***13291,57*** | 11,01 | 15 | 79072,00 | 102500,00 | *0* | *17800,00* |
| *3.4.* | Asmeninė pagalba | 6,8911,44 | 35 | 5727 | 48902,00 | 0 | ***4743,30*** | 11,44 | 10 | 11780,00 | 32000,00 |  | *5000,00* |
| *3.5.* | Integrali pagalba projektinė veikla | 0 | 33 |  | 53000,00 | 31365,00 |  | 0 | 45 |  | 0 | ***124837.00*** |  |
|  | **Bendra suma** |  |  | **904347,00** | **698145,00** | **31365,00** | **151508,16** |  |  | **1033578,00** | **544500,00** |  | ***181300*** |

**VII SKYRIUS**

**DOKUMENTŲ VALDYMAS**

Centro veiklą reglamentuojantys rodikliai 2022 m.

 12 lentelė

|  |  |  |
| --- | --- | --- |
| Eil.Nr. | Veiklą reglamentuojantys rodikliai | Vnt. |
| 1. | Veiklos organizavimo įsakymai:* veiklos klausimai;
* personalo klausimai;
* atostogų ir komandiruočių klausimai.
 | 140613305 |
| 2***.*** | Gauti ir išsiųsti įvairaus pobūdžio raštai | 3009/210 |
| 3. | Socialinių paslaugų teikimo sutartys ir jų pakeitimai:* pagalbos į namus paslaugų teikimo sutartys ir jų pakeitimai;
* dienos socialinės globos paslaugų teikimo sutartys ir jų pakeitimai;
* su paslaugų ir prekių tiekėjais sutartys.
 | 69 |
| 4. | Pasirašytos sutartys  ir papildomi susitarimai:* praktinio mokymo sutartys (studentų praktika);
* kitos sutartys
 | 46 |
| 5. | Pinigų priėmimo kvitai  | 0 |

**VIII SKYRIUS**

**IŠORINĖ IR VIDINĖ KOMUNIKACIJA**

Informacija skelbiama savivaldybės interneto tinklapyje, vietos laikraščiuose ,,Gimtasis Rokiškis“ ir ,,Rokiškio sirena“. Esame sukūrę įstaigos paskyrą socialiniame tinkle ,,Facebook“, kur operatyviai talpiname visą su įstaigos veikla susijusią informaciją: skelbiame apie būsimus renginius, juos aprašome. Rokiškio socialinės paramos centro veikla nuo 2016 m. pradėta viešinti Centro interneto svetainėje [www.rokiskiospc.lt](http://www.rokiskiospc.lt), kuri viešai prieinama visiems besinaudojantiems interneto ryšiu. Pagal poreikį padaliniuose vyksta darbiniai susirinkimai. Kiekviename iš jų dalyvauja įstaigos vadovas.

Nuolatos vyksta pasitarimai su paslaugų gavėjais, jų artimaisiais gyvai, ar nuotoliniu būdu (skambučiai, socialiniai tinklai).

**SPRENDIMO PROJEKTO**

**DĖL ROKIŠKIO SOCIALINĖS PARAMOS CENTRO METINĖS ATASKAITOS PATVIRTINIMO**

**AIŠKINAMASIS RAŠTAS**

2023-04-27

Projekto rengėjas – Rokiškio socialinės paramos centro direktorė Jolanta Paukštienė.

Pranešėjas komitetų ir Tarybos posėdžiuose – Jolanta Paukštienė.

|  |  |  |
| --- | --- | --- |
| 1. | Sprendimo projekto tikslas ir uždaviniai | Kaip numatyta Lietuvos Respublikos vietos savivaldos įstatyme ir Rokiškio rajono savivaldybės tarybos reglamente, teikiama tarybai tvirtinti Rokiškio socialinės paramos centro veiklos ataskaita. |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos | Rokiškio rajono savivaldybės tarybos veiklos reglamento, patvirtinto Rokiškio rajono savivaldybės tarybos 2023 m. kovo 31 d. sprendimo Nr. TS-102, 255 punktas, numato, kad Biudžetinių (švietimo įstaigų metinės veiklos ataskaitos yra švietimo įstaigos vadovų metų veiklos ataskaitų dalis ir yra rengiamos Lietuvos Respublikos švietimo įstatyme nustatyta tvarka), viešųjų įstaigų (kurių savininkė ar dalininkė yra Savivaldybė) metiniai ataskaitų rinkiniai, Savivaldybės valdomų įmonių metinių finansinių ataskaitų rinkiniai, metiniai pranešimai ir (ar) veiklos ataskaitos (toliau kartu – ataskaitos) pateikiami Tarybai kasmet ir patvirtinami iki einamųjų metų gegužės 1 d. Įstaigų vadovai ataskaitas pristato Tarybos posėdyje. Prieš šių ataskaitų pristatymą Tarybos posėdyje jos svarstomos komitetuose dalyvaujant įstaigų vadovams arba jų įgaliotiems asmenims. Per biudžetinių ir viešųjų įstaigų, Savivaldybės valdomų įmonių ataskaitų pristatymą Tarybos posėdyje turi dalyvauti įstaigų vadovai arba jų įgalioti asmenys. Dėl šių ataskaitų rengiami ir pateikiami svarstyti Tarybai sprendimų projektai. Taryba priima sprendimą dėl pateiktų ataskaitų balsuojant.Naujos teisinio reguliavimo nuostatos nesiūlomos. |
| 3. | Laukiami rezultatai | Rokiškio socialinės paramos centro metinės veiklos ataskaita yra viešas dokumentas. Rajono gyventojai gali su pateiktais duomenimis susipažinti. Ataiskaitoje pateikta informacija apie tikslų įgyvendinimą, projektinę veiklą ir ateities planus. Siekiama, kad Rokiškio socialinės paramos centras teiktų kokybiškas paslaugas, dalyvautų projektinėje veikloje, atliktų teikiamų paslaugų kokybės vertinimą. |
| 4.  | Lėšų poreikis ir šaltiniai | Sprendimui įgyvendinti savivaldybės biudžetų lėšų nereikės. |
| 5.  | Antikorupcinis sprendimo projekto vertinimas. | Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertinamas antikorupciniu požiūriu.  |
| 6.  | Kiti sprendimui priimti reikalingi pagrindimai, skaičiavimai ar paaiškinimai | Nėra teikiami |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Nėra teikiamas |